Masih Dalam Pantang, Wawa Zainal Ligat Bantu Mangsa Banjir Undang Rasa Risau Netizen!

Umum mengetahui Wawa Zainal baru sahaja melahirkan anak keempatnya pada 30 November yang lalu dan kini masih lagi di dalam pantang.

Jika sebelum ini pelakon ini menjadi perhatian ramai apabila berkasut tumit tinggi selepas seminggu bersalin, kali ini dilihat ligat pula meredah banjir bagi menghulurkan bantuan.

Melalui hantaran video di Instagram miliknya, dilihat Wawa Zainal begitu bersungguh-sungguh melaksanakan misi membantu mangsa banjir dengan membeli sendiri barang keperluan seperti lampin bayi, telekung, bantal, tilam dan sebagainya di sebuah pasaraya dengan ditemani oleh suaminya Aeril Zafrel dan beberapa orang daripada teamnya.

Tidak dengan itu, dilihat juga Wawa Zainal sendiri turun ke lokasi banjir untuk menyerahkan barangan bantuan yang dibelinya. Difahamkan Wawa berbuat demikian sebab mahu merasai pengalaman dan lihat sendiri  keadaan masyarakat yang ditimpa banjir besar di Selangor.


11 Tip ‘Tackle’ Remaja Cara Psikologi, No.11 Paling Deep!

Remaja memang ciptaan yang sukar difahami. Namun memahami mereka – fikiran, tindakan, perilaku, perangai, adalah kemahiran yang ibubapa/ guru perlu ada supaya kita tak membiarkan mereka tenggelam dalam masalah dan kekeliruan mereka sendiri.

Isu remaja mengandung di usia 11 tahun, remaja lelaki mengedar dadah diusia seawal 13 tahun dan macam-macam lagi kisah pelik remaja membuatkan kewajipan memahami remaja lebih signifikan.

Kita nak berbincang, tapi diorang respon suam-suam kukuk – ‘hurm’, ‘ok’, ‘tak ada apa..’
kebanyakkannya krik..krik sahaja…

Ikuti perkongsian Dr Rozanizam Zakaria ini

Cuba 11 tips ini

1. Jangan terus terjah dengan isu yang kita nak ‘settlekan’. Mulakan dengan cerita yang neutral – apa yang dia minat, topik-topik umum dan sebagainya. Sampai dia selesa.

2. Jangan ‘assume’ apa-apa. Elakkan mulakan perbincangan dengan kita sudah awal-awal jatuhkan hukuman. “ayah nampak awak selalu balik lewat, pergi buat apa malam-malam?”

3. Beri pilihan jawapan – MCQ. “Awak marah atau suka sebenarnya?, yang mana satu?”

4. Suggest explanation – “abi rasa awak nampak macam tertekan sebab banyak kerja sejak nak dekat periksa PT# ni, betul ke macam tu?”

5. Kalau diorang susah nak explain, suggest guna skor – “teruk macam mana awak rasa kat sekolah? kalau Papa bagi scale 1-10, 10 tu paling teruk awak tak nak langsung pergi sekolah, 1 tu awak happy, awak rasa tahap awak ni macam mana?”

6. Tunjukkan genuine interest – jangan tanya sambil tengok smart phone, duduk, tengok muka, display body language yang appropriate.

7. Beri masa dan ruang – “Ummi tahu awak susah nak cakap sekarang, tak apa ummi beri masa, tapi ummi nak sangat tahu apa yang awak rasa, ummi biar awak fikir dulu, tapi janji dengan ummi, sebelum hujung minggu kita kena berbual balik pasal ini, boleh?”

8. Kalau anak anda masih kecil, mula dari sekarang – boleh baca buku Psikologi Si Kecil tajuk “cipta dady and son moment anda” Supaya tidak kekok bila mereka dah dewasa nanti.

9. Guna teknologi – kadang-kadang ada isu yang face-to-face susah nak tackle. Invite discussion guna medium lain – chating, wassap/telegram, email atau guna old school style – minta anak tulis dan beri kita baca.

10. Kurangkan fokus kepada dia secara personal – cuba mulakan dengan fokus kepada orang lain. “ada anak kawan mama dia selalu marah-marah sebab dia sebenarnya tertekan dengan ibubapa dia, mama pun selalu dengar yang remaja ni boleh memberontak sebab tertekan dengan ibubapa, awak pula macam mana? awak ada rasa macam tu?”

11. Jangan lupa kuasa doa – ibubapa kena selalu doa agar Allah tidak wujudkan dinding diantara kita dan anak kita dan mereka sentiasa mengasihi kita keranaNya.

Kalau kami di klinik pun, sekali dua jumpa memang susah nak dapat apa-apa dari remaja ni. Perlu cuba berkali-kali sehingga mereka bina keyakinan dan kepercayaan kepada kita. Jadi kuncinya, usaha dan terus usaha. Jangan pasrah.

Sumber: Dr Rozanizam Zakaria


“Main Lasak Sampai Jatuh, Dagu Terbelah..” Anak Ummi Nazeera Jalani Pembedahan, Warganet Titip Doa & Kongsi Pengalaman!

Malang tak berbau. Pelakon Ummi Nazeera berkongsi berita mengenai anak sulungnya, Ayra Aneesah, 3, yang bakal menjalani pembedahan bagi menjahit dagunya yang luka terbelah.

Dalam perkongsian tersebut Ummi memberitahu,  dagu terbelah akibat anaknya yang bermain terlalu lasak sehingga menyebabkan dia terjatuh.

Ummi atau nama sebenarnya Ummi Nazeera Nur Hidayah Zainal Abidin, 31, memuat naik mengenai hal tersebut menerusi Instagramnya. Dia turut berkongsi foto terkini anak sulungnya itu yang kini berada di hospital.

“Semalam main lasak sangat sampai jatuh. Dagu terbelah. So kena jahit this morning.

“Tolong doakan Ayra Aneesah please. May Allah make it a successful surgery. Ameen,” tulis Ummi di kapsyennya.

Perkhabaran tersebut mendapat perhatian ramai termasuk rakan selebriti dan juga peminat Ummi.Malah, ada  juga ibu-ibu yang berkongsi pengalaman anak mereka seperti mana dialami Ayra.

Dalam pada itu, Dr Izzar yang merupakan suami Ummi turut berkongsi keadaan anaknya Itu.“Sorry Ayra daddy tak jaga Ayra betul2 sampai terjatuh. Siapa tak sedih anak sakit kena masuk hospital. Dari check luka, kena pasang IV line, supp meds, tunggu nak masuk wad. Semua tu trauma untuk anak2 kecil sebab mereka tak faham. Dahla tengah sakit.

Nanti semua dah ok kita makan ice cream n cake favourite Ayra ye. Mummy nak belanja.

Get well soon, anakku. We love you

Ummi berkahwin dengan suami Dr Mohd Izzar Anwari Abdul Khani pada 23 Julai 2017. Hasil perkongsian hidup, pasangan ini dikurniakan dua cahaya mata perempuan, Ayra Aneesah pada 22 Ogos 2018 dan Aysha Arsylia pada Jun lalu.


“Ayad Fayaash Si Bongsuku. Maafkan ibu…”-Gara-gara Sapu Minyak Angin, Ibu Ni Panik Wajah Anak Jadi Merah & Mulut Berbuih!

Boleh dikatakan penggunaan minyak angin begitu lazim buat kita sekeluarga, pantang rasa pening, sakit lenguh-lenguh badan, selesema dan sebagainya akan dicapai minyak angin atau balm untuk melegakan rasa yang tidak selesa di badan.

Pun begitu, kita perlu beringat tidak semua peringkat umur sesuai menggunakan minyak angin tersebut. Malah boleh mengundang bahaya!

Ini seperti pengalaman yang dikongsikan oleh seorang ibu ini berlaku tahun lepas gara-gara menyapu minyak angin pada hidung anaknya.

Mengimbau semula detik cemas, Faranem Rosmadi akui ada menyapu sejenis minyak angin yang diberikan oleh seorang bidan kepadanya. Namun dalam sekelip mata sahaja, bila disapu minyak tersebut, muka bayinya bertukar merah dan mulutnya berbuih.

Meskipun telah mencuci wajah bayinya untuk menghilangkan kesan minyak angin tersebut, namun tubuh kecil anaknya itu yang diberi nama Ayad Fayaash terus lemah dan semakin longlai sekali gus dikejarkan ke klinik berdekatan.

INGAT, JANGAN SAPU MINYAK ANGIN DEKAT HIDUNG BABY! HATTA BATANG HIDUNG SEKALIPUN.

Dekat setahun aku simpan kekuatan nak cerita tentang ni. Tentang pengalaman sendiri. Perit bagi aku, tapi ilmu bagi korang sebagai ibubapa. Trauma sungguh aku. Ye jadi dekat aku, yang kerja misi ni.

Ayad Fayaash ni lahir dengan sangat mudah. Alhamdullilah atas rezeki.

Tapi start dia umur 20 hari, pernafasan dia macam berbunyi. Bunyi macam hidung tersumbat tu. Jadi aku memang ada sapu beberapa jenis minyak dekat batang hidung dia. Malam, siang aku akan sapu sikit, kekadang spray sterimar, kononnyaa nak bagi dia lega.

Nak jadikan cerita, aku bersalin di Kelantan, taip balik pantang kat kuantan. Dekat Balok, rumah umi abah. Ni je masanya boleh rentas negeri. Nak balik sesaja, memang tak dapat la, musim PKP ketat masatu. Kiranya suami aku hantar dan dia balik sana semula untuk kerja.

Muka Merah, Mulut Berbuih & Suara Tercekik

Rutin biasa baby, Khamis, jam 0130 petang, masa tukar pampers ayad. Sambil tu aku pun sapu minyak telon dari 1 jenama ni. Sebelum ni aku memang tak pernah guna minyak tu. Tapi kalini aku nak try, mana tahu ok. Bidan yang bagi, kata dia minyak ni bagus dan sesuai untuk baby.  Yee aku pecaya.

Lepas sapu dekat hidung tu, aku pun pusing badan nak letak minyak kat tepi dan masa aku paling ke Ayad, tak sampai sesaat pun, ALLAH!!!!

Aku tengok muka Ayad merah. Mulut dia berbuih. Suara dia macam tercekik.

Aku terus jerit panggil umi, abah sambil lari pergi sinki dekat dapur. Aku basuh muka Ayad.

Umiii. umiii. tolongg umii. nape ayad nii.

Umi ambil Ayad. Ayad lembik. Suara tak keluar bunyi, muka ayad merah. Mulut ada buih lagi.

Abah ambil Ayad, tepuk-tepuk belakang dia. Masih sama.

Ko buat apa ni kak. Allah. Lembik anak ni.

Abah jerit panggil kday(adik aku). kdayy! cepat start kereta, bawak kak pergi klinik. cepat.

Terdetik Buat CPR

Masuk dalam kereta, aku tepuk-tepuk belakang Ayad. Adik adik jangan macam ni dik. Ibu sorry..

Aku masuk jari kelinking dalam mulut ayad, nak clearkan mulut dia dari air liur berbuih tu.

Pusing belakang tepuk-tepuk belakang badan, pusing kedepan semula, mulut Ayad still berbuih lagi dan darah.

Cepat kday, ada darah ni. Kenapa ni Ayad.

Tiba-tiba terdetik dalam hati aku, eh CPR!

Aku terus buat mouth to mouth breathing.

Sekali buat, aku dengar suara Ayad merengek.

kdayyyy, mu dengar tak suara Ayad tadi. dengar!

Aku angkat Ayad, tepuk-tepuk lagi. Ok aku buat lagi sekalii, aku hembus sekali di hidung dan mulut Ayad, (cara CPR baby dan dewasa lain ye. boleh google)

HUWAAAAA. WAAAA. suara ayad menangis kuat. Muka dia yang merah tadi, slow-slow dah jadi pink semula.

ALLAHUUUU ANAK AKU. Aku pelok Ayad kuat.

kdayy, ayad nangis dah, ayad nangis ni.

Aku? Dari awal, setitis air mata pun tak menitis. yang aku tahu, aku nak anak aku hidup. Aku yang buat salah, aku kena berrtanggungjawab.

2 minit lepas tu, aku sampai di klinik Balok.

Aku lari masuk kecemasan dengan Ayad yang tak sempat pakai pampers, keadaan aku pulak? hmm aib sangat kalau nak cerita. Kata staf, selalunya kalau baby datang macam tu, jarang yang dapat dengar bunyi nangis. Alhamdullilah anak ibu kuat.

Ohh jarak rumah aku ke klinik Balok dalam 7 minit je. Sampai dekat klinik, Ayad dah ok. Muka dah jadi pink semula. Tapi doktor masih pasangkan oxygen incase dia ada masalah lain, so Ayad kena refer ke HTAA.

Masa ni baru aku call suami. ‘thank you yang sebab selamatkan anak kita’.. masa ni baru aku menangis.

Ayad admit HTAA untuk 3 hari. Bila orang tanya anak sakit apa, segan aih nak jawab. admit sebab hidung tersumbat. Tapi aku kena marah teruk dengan specialist. Mak misi tapi boleh sapu minyak angin dekat hidung anak. Awak tahu tak, BABY BAWAH DARI UMUR 3 BULAN, TIDAK BOLEH DISAPU SEBARANG MINYAK ANGIN/TELON.

Baby pada umur ni cuma bernafas dari hidung. bila awak sapu minyak angin, minyak ni akan block saluran pernafasan dia. Sebab tu mulut dia berbuih, dia tengah berusaha sedaya upaya bernafas dengan mulut dia. Take note ye.

Lagi satu, tak semestinya minyak yang baby orang lain guna, selamat untuk baby awak. jangan jadikan baby bahan ujikaji. Elakkan sebarang minyak/balm kepada baby.

Maafkan ibu, Ayad.

Lepas kejadian tu, lama aku trauma. Aku pantang dengar Ayad bernafas lain sikit, Ayad tercungap sebab susu banyak pun aku akan berlari cari sesapa dekat rumah tu. Aku takot!

Tapi jauh dalam hati aku, aku bersyukur benda ni jadi..jadinya waktu petang, bukan waktu malam masa aku tengah mamai, bukan dalam bilik tidur yang lampunya malap dan bukan waktu klinik tutup. Tapi cukup lah sekali.

Kata umi, kalau ingat balik lembiknya Ayad masa dia pegang waktu tu. boleh meremang satu badan.. dia tak dapat nak luah, dia cuma geleng kepala. ALLAHHUU

terima kasih ALLAH sebab bagi aku ilmu CPR dan terdetikkan hati aku untuk buat CPR. Terima kasih sebab bagi aku peluang lagi untuk terus jaga amanat ini.

lastly: APA YANG BAGUS UNTUK BABY LAIN TAK SEMESTINYA BAGUS UNTUK BABY KITA. TAKE NOTE YA. Buat Ayad Fayaash si bongsuku. Maafkan ibu.

Saksikan sepanjang minggu ini bermula 7 hingga 11 Februari di fb keluargamagazine setiap jam 2.30 petang.

Bersama kita tambah ilmu berkenaan kesihatan keluarga #rawatdiri bersama  doktor pilihan.

Jom saksikan video tentang penjagaan gigi. Katanya ada cara berus gigi yang betul. Jadi nak tahu detail, kenalah tonton video ni ye!

Tonton juga video ini, rasa-rasanya apa yang menarik jika kita shopping di beberapa kedai yang dianggap ‘kedai saka’ ni ye?

Keriangan Famili, jom kita melancong secara maya bersama E-Keluargagader dengan menonton video percutian di The Bentong Farm. Best kalau dapat bawa anak-anak ke sana.

Lagi video menarik!


Gara-Gara Merajuk Dengan Atuk, Budak Nekad Lari Rumah Hanya Bawa 4 Helai Baju. Nasib Ikut Balik Lepas Dijemput!

Dah jadi lumrah anak-anak, pantang dimarah je rasa nak lari rumah! Jangan katakan anak-anak kita, kita sendiri pun pernah buat perangai yang sama kan? Hehe.

Baru-baru ini tular seorang budak lelaki bernama Muhammad Ian yang nekad mahu lari dari rumah gara-gara merajuk dengan atuknya.

Video yang berdurasi 18 saat itu jelas menunjukkan Ian menggalas beg yang berisi 4 helai baju berlari dan sempat menoleh ke belakang seolah memberitahu bahawa dia memang nekad dengan keputusannya nak lari dari rumah.

Muhammad Ian buat perangai tengahari buta. Merajuk dnegan tok ayah dia, tiba2 dia pack baju dia.. i asked him, ‘nak lari rumah!’

Tidak patah balik, tetapi niatnya nak lari dari rumah terbatal apabila atuknya memujuk untuk pulang ke rumah. Aksinya pulang menaiki motor bersama atuknya juga dirakam dan riak wajahnya seakan malu sendiri dengan perbuatannya dan berpura-pura tidur di belakang atuknya.

Video yang dikongsikan oleh ibunya sendiri itu mendapat tontonan lebih 800 ribu di aplikasi Tiktok. Malah netizen juga ramai yang berkongsi pengalaman sendiri semasa kecil yang mempunyai niat yang sama tapi tidak kesampaian.

Agak-agaknya kalau atuk tak jemput tu, ke mana dia pergi ye? hehe

Elak dari perkena serangan jantung, jom ikuti perkongsian dari Dr Zubaidi ni!

Comel betul adik-adik BK buat Challange kumpul marshmellow!

Tayang bahagia di social media, realiti ke fantasi? Nak tahu, jom tengok!


Cantik Tapi Pinggan Mangkuk Bercorak Ni Undang Bahaya. Alert Info Ni.

Memang cantik pinggan mangkuk bercorak. Ada yang menjadikan ia sebagai dekorasi rumah dan sebagai penggunaan harian.

Tetapi hati-hati ye, pinggan seramik warna warni ini boleh mengundang bahaya bila salah guna. Malah koleksi ini menjadi trending ketika ini. Bagaimana menerusi Public Health Malaysia telah memberi peringatan mengenai risiko penggunaan koleksi unik ini tidak selamat untuk pengguna harian kerana bahan pembuatannya mengandungi plumbum yang boleh membahayakan kesihatan terutama kanak-kanak dan wanita hamil.

IKUTI PERKONGSIAN INI.

Pinggan mangkuk dengan corak berwarna warni dan terang memang cukup menarik. Namun berhati hati, kerana ia mungkin tidak selamat untuk kegunaan harian.

Bahan yang mengandungi plumbum telah lama digunakan sebagai bahan utama dalam penghasilan produk seramik yang bercorak dan berwarna warni.

Antara ciri ciri pinggan mangkuk yang mungkin mengandungi plumbum adalah

Pinggan yang dibuat secara tradisional dengan tanah liat
Pinggan dengan corak yang dilukis dan menarik
Permukaan pinggan yang tidak rata, anda dapat rasa corak yang dilukis dengan tangan
Pengilang yang tidak diketahui (bukan jenama yang diketahui)
Pinggan dengan pelbagai bentuk.

Pinggan yang selamat adalah:

Pinggan berwarna putih tanpa corak
Corak pinggan di bawah atau luar pinggan

Sebaik baiknya, elakkan mengguna pinggan seperti ini, tetapi jika anda masih ingin menggunakannya

– Elakkan meletakkan makanan panas
– Jangan panaskan atau masuk ke dalam ketuhar, microwave
– Jangan simpan makanan terlalu lama
– Jangan letak makanan berasid seperti tomato, limau, teh, kopi dan jus buah
– Elakkan basuh dengan sabun, menyental permukaan pinggan dengan dawai kerana ia akan merosakkan permukaan dan menyebabkan bahan plumbum lebih mudah bocor
– Jangan hidangkan untuk kanak kanak dan warga hamil


“Lahir Je Anak Kedua, Anak Sulung Perlu Diutamakan.” Ibu Ni Kongsi Tip Pastikan Anak Sulung ‘Terima’ Adik!

Saat mengetahui bakal menimang cahaya mata lagi, ibu dan bapa adalah orang yang paling gembira. Lebih-lebih lagi sudah lama menantikan untuk menambah ahli baru dalam keluarga. Tetapi bagaimana pula dengan penerimaan anak sulung?

Tidak dinafikan sesetengah anak sulung sukar untuk menerima situasi tersebut, bimbang kasih sayang teralih kepada adik baru. Tetapi ada juga yang teruja bakal bergelar abang atau kakak.

Jadi, untuk memastikan anak sulung menerima keadaan tersebut dengan baik, ibu bapa perlu memainkan peranan dalam hal ini. Bimbang emosi anak terganggu dengan kehadiran ‘adik’ nanti.

LAHIR JE ANAK KEDUA, ANAK SULUNG LAH YG PERLU DIBERI KEUTAMAAN

Teringat saya tentang pengalaman tak berapa nak indah ketika saya melahirkan anak kedua saya.

Sejujurnya, saya belajar banyak sgt tentang parenting melalui KESILAPAN KESILAPAN saya. Sebab tu saya suka sharing2 dengan kalian semua supaya kita semua tak melakukan kesilapan yg sama. Huhu

Masa saya mengandungkan Aleya, anak kedua saya, saya langsung tak bagitahu Amna yg dia bakal dapat adik. Err pernah la jugak bagitau sekali dua camtu tapi sekadar bagitau camtu je la entah la dia faham ke tidak.

Time tu, saya masih houseman lagi. Dugaan houseman (cehh alasan kan haha) dan sebagainya membuatkan saya memang tak terfikir pun yg sebenarnya dari dalam kandungan lagi kita sepatutnya dah mula guide dan educate anak sulung kita yg dia akn menjadi seorang abang/ kakak dan sebagainya.

Macamtulah punya noob nya saya dulu

Jadi, apa KESANNYA pada Amna?

Lahir je Aleya, bila bawak Aleya balik rumah, Amna mula pukul dan cakar adik dia.
Pantang nampak adik tidur, tau tau je dah bercalar. Bayangkan lah, dah la umur tak sampai seminggu pun lagi dah kena robek dgn kakak.

Tak ada ilmu parenting

Saya agak tertekan ketika itu. Time tu takda ilmu parenting bagai ni. Amna asyik kena marah je. Kesiannyaa lah hai bila teringat balik

Time tu saya just fikir “ Oh Amna tak ready lagi kut ni “

Walhal, saya sendiri pun tak pernah readykan dia.
Bila adik dah mula merangkak, relationship diorang masih sama. Amna buat hal dia, adik buat hal adik dan of course adik lebih banyak berkepit dgn saya.

Masuk je usia Amna 3 tahun setengah, time tu saya dah mula ada kesedaran sket. Time tu dah start fikir tadika, dah kenal Kinderkaizen dan dah kenal ramai ikon parenting

Saya pelik sungguh time tu.
Biar betul!
Lama saya nak hadam statement tu.
Dari situ lah titik tolak permulaan saya mula membaca tentang parenting ni.

Okay teori dah hadam. Praktikal pulak sekarang. So apa saya buat?

Buat anak sulung rasa disayangi dan dihargai

Ada satu malam tu, saya nekad. Saya rasa saya kena cuba buat anak sulung saya rasa disayangi dan dihargai WALAUPUN dia dah ada adik.

Saya kena harmonikan suasana diorang dua ni takdelah asyik nak bergaduh je kan.
Dan saya faham semua ni adalah PROSES yg akan memakan masa

So saya terus bagitau suami, saya nak masa kejap dlm setengah jam. Nak bawak Amna keluar jalan jap. Bonding time omputeh kata. Husband izinkan.

Bila saya ajak Amna, Amna mula tu mcm serba salah tau mimik muka dia, or mungkin dia pelik kut ummi dia ni buang tebiat ke apa ni

Dalam kereta saya tak tengok fon langsung, saya borak borak dgn Amna, saya bagitau betapa saya sayaanggg sangat kat Amna betapa saya bangga Amna jadi seorang kakak yg baik dan sebagainya.

Semua benda benda positif, saya sebut SEIKHLAS HATI depan Amna. Memang moment dlm kereta tu, masih saya ingat dgn jelas sampai sekarang.

Ummi, thank you ummi

Kemudian saya bawak Amna gi supermarket TF kasi dia main mainan yg 50 sen pastu pusing2 ada lagu tu. Punya lah excited muka dia time tu Allahu….

Lepastu saya tanya dia nak apa.
Katanya nak makan aiskrim.
Saya bawak pergi beli aiskrim rainbow favourite dia.
Then kitorang makan sama sama dlm kereta sebab dah nak balik dah.

Tapi masa otw balik tu, yg buat saya terharu dan terkesan sampailah sekarang ni pun dok terngiang ngiang lagi moment tu, Amna cakap kat saya time tgh traffic light merah sambil makan aiskrim dia tu,

“ Ummi, thank you Ummi “

Kenapa? Saya tanya.

“ Thank you sebab bawak Amna jalan, tak marah Amna, and bagi je Amna main apa Amna nak. Amna happy sangat lah Ummi. Happy sangat sangat “ kata Amna sambil dok habiskan aiskrim dia.

Memang itulah kata kata dia sebijik sebijik saya tulis tu

Saya sedih gila rasa time tu!
Saya bawak dia tak sampai setengah jam pun rasanya tapi dia punya hargai tu haihh.

Rasa mcm ya Allah apa lah aku dah buat kat anak sulung aku ni.

Apalah yg dia rasa ek bila dia dpt adik, pastu dia lah yg dok tolong kita buang pampers adik, tlg angkat beg la, tlg macam macam pastu kita pun sampai TAKDA MASA utk dia.

Itulah titik tolak saya untuk sentiasa allocate masa berdua je dengan Amna. (Terutama time adik2 dia tidur) Tak perlu lama pun. Dalam 10-15 minit memadai.

3 Benda simple beli jiwa anak sulung

Ada 3 benda simple yg saya selalu konsisten buat utk BELI JIWA anak sulung saya ni :

1) Saya akan dukung Amna sambil pusingkan dan terbangkan dia macam Spiderman tu (sebab dia suka sgt sy buat camtu cuma yela, skrg dia dah besar dah jarang dah buat, benda ni kite selalu buat kat budak kecik je kn, tapi saya still buat kat dia sebab dia HAPPY sgt bila saya dukung dia mcm tu)

2) Saya akan geletek dia. Kdg kdg saya perasan saya dah jarang geletek dia. Yelah, dah makin besar kan. Bila geletek Amna, memang mood dia terus super duper happy sebab dia sorang je kena geletek. Rasa macam special gitu.

3) Saya akan pretend dia mcm baby.
Cth lepas mandi, time nak pakai baju tu sy akan dukung dia sambil dia baring tu sambil cakap,

“ alaa baby ummi ni alaa baby manje manje ummi ni meh nak sapu lotion meh”

pastu pakaikan baju dia sambil buat mcm gaya gaya baby. Urut urut sikit. Kadang2 saya saje ambik minyak telon Ayyash utk urut perut dia

Selalunya Amna akan malu malu and gelak gelak je sebab dia tahu saya nak main2 je ngan dia, but point saya is, saya just nak INSTALL MEMORY dia yg dia pernah jadi baby pada saya dan selamanya my baby!

Alaaa type ni pun dah nak nangis dah

Begitulah..

Bila EMOSI anak sulung terjaga, senang untuk dia menunjukkan tingkah laku yg baik baik untuk adik adik dia ikut.

InsyaAllah semoga tips ni bermanfaat buat kalian yg turut mempunyai anak sulung.

Selalu selalulah kita curik masa utk spend time BERDUA saja dgn diorang.
Tak semestinya wajib bawak keluar, tak semestinya dgn material, tapi cukup dengan MASA YANG BERKUALITI kita guna ketika bersama mereka

Semoga bermanfaat! Doakan saya juga ya

Mastura Ismail
Mak anak 3 yg masih struggle


Semburkan Plant Booster Homemade Ni Jika Mahu Tanaman Berbunga Lebat. Mudah Je, Ibu-ibu Boleh Buat Sendiri!

Tentu ada antara kita pernah merasai betapa kecewanya bila menanam pokok namun setelah bertahun-tahun ditunggu, pokok yang ditanam masih tidak mengeluarkan hasil, bahkan terlihat tidak subur pula.

Begitu juga bagi yang mengimpikan laman yang menghijau. Lalu menanam pelbagai jenis tanaman untuk menyerikan laman rumah, tapi pokok bunga begitu ‘liat’ berbunga. Nampak togel sahaja dan semua ini boleh mematikan minat seseorang untuk terus bercucuk tanam.

Untuk itu, tahukah anda sebenarnya tanaman yang kita tanam selain memerlukan cahaya, air dan tanah untuk hidup subur, hakikatnya tanaman juga memerlukan baja sebagai agen penggalak kesuburan.

Jadi apa kata anda hasilkan sendiri booster tanaman ini dengan langkah yang cukup mudah dan selamat sebagaimana yang dikongsikan oleh Suhaili Baharudin. Jom semak.

Bahan-bahan:

Step 2 : Sudah 3 hari, ambil 2 sudu hasil peraman tadi dan campurkan dengan air. Masa buka botol peraman tadi kena berhati-hati sebab ada kes penutup botol terpelanting dan meletup.

Nisbah 2 – 3 sudu peraman + 1 liter air.

Sebaiknya campurkan dengan air hujan, air tapis atau air basuhan beras. Kalau semua tu kau rasa payah benar guna ajelah air paip. Tak ada siapa nak marah. Balance masih banyak dalam botol peraman tu kan? Kita simpan aje dalam peti ais.

Step 3 : Kemudian spray lah sesuka hati pada daun, batang pokok, pada tanah di pasu.

Ini contoh bunga tahi ayam dalam pasu yang Kak Eli tanam. Dari sendu terus lebat sampai nak tenggelam daun dek bunga yang merimbun.

Benar lah kata pepatah berbudi pada tanah tidak akan menjadi perkara yang sia-sia. Mata kita dapat berehat melihat segala kehijauan, keluarlah segala jenis hormon gembira dari tubuh dan terbitlah rasa bahagia dalam diri.


Bukan Hanya Cuci Rahim, Air Jamu Ini Dapat Bantu Pecahkan Lemak dan Atasi Bau Badan. Rugi Tak Cuba!

Rahsia keintiman rumah tangga bukan sekadar memiliki wajah yang cantik dan bentuk badan yang langsing, tetapi bagaimana cara menjaga dalaman diri supaya pasangan sentiasa mahu dekat dengan kita.

Nak cantik dan sihat tidak perlu keluar belanja yang banyak. Jom cuba petua yang dikongsikan oleh Puan Mira Baharin ini.

Selain dapat membuang angin dalam badan, minuman berkhasiat ini juga membantu dalam mengatasi masalah bau badan serta memecahkan lemak di perut.

Bagi wanita yang sudah berkahwin atau yang masih bujang pun boleh cuba air jamu ini kerana ia sangat bagus untuk cuci rahim selepas habis haid bagi mencegah lebihan darah haid yang kotor dan tersumbat.

Cukup mudah, bahan-bahannya juga murah dan menjimatkan. Anda boleh peroleh dari dapur saja yang  mana khasiatnya tidak perlu kerana sangat berkesan.

Jom sama-sama kita amalkan AIR JAMU “CUCI RAHIM” ni.

RESEPI AIR JAMU “CUCI RAHIM”:

Bahan-Bahan:

2 inci kunyit hidup dihiris atau ditumbuk.

2 inci halia dihiris atau ditumbuk.

2 batang serai dihiris atau ditumbuk.

2 helai daun pandan

Gula batu atau madu.

3 cawan air putih.

Tips 1: Jika yang dah berkahwin boleh tambahkan 2 biji manjakani untuk merapatkan faraj (Tidak sesuai untuk yang belom berkahwin)

Tips 2: Bagi yang ada masalah keputihan boleh ditambah 2 helai daun sireh.

Cara-caranya:

1. Basuh semua bahan-bahan dan terpulang sama ada nak hiris atau tumbuk. Jika nak rasa lagi power sila tumbuk ye.

2. Seterusnya masukkan 3 cawan air ke dalam periuk dan masukkan semua bahan-bahan.

3. Rebus sehingga menjadi 1 cawan air. apabila siap, tutup api dan tunggu sehingga suam boleh terus minum!

NOTA: Cukup hanya sebulan sekali sahaja minum air jamu ini. Janganlah risau tak pahit tau wangi adalah bau dia.

Cuma jika ditambah dengan manjakani akan rasa sedikit pahit tapi tidak lah terlalu pahit sangat.. ngam-ngam jer rasa dia.

Selamat mencuba!

sumber: Mira Baharin


Sama Macam Kambing! Gelagat Anak Shuib Duduk Atas Kerusi Urut Raih Perhatian Warganet

Anak-anak ni, bab panjang akal memang nombor satu! Ada sahaja yang mereka akan buat hingga bikin orang sekeliling mereka geleng kepala.

Mana tumpahnya kuah kalau tak ke nasi! Baru-baru ini, gelagat anak kepada pelawak, DJ radio dan usahawan Shuib, Uwais Al-Qarni meraih perhatian orang ramai apabila keletahnya dalam sebuah video itu mencuit hati pada yang melihat.

Dalam perkongsian yang dimuat naik oleh neneknya, Siti Fatimah Suberi di laman Tiktok miliknya itu terpampang gelagat spontan Uwais ketika duduk di atas kerusi urut.

Yang menggelikan hati orang ramai dalam video tersebut adalah gelagat Uwais yang membuat bunyi kambing sememangnya sebiji seperti bunyi haiwan itu!

“Tau dah nak raya haji ni. Nanti jiran-jiran ingat odey bela kambing pula dalam rumah,” tulis neneknya di ruangan kapsyen perkongsiannya.

Menjengah ke ruangan komen, rata-rata orang ramai menyatakan Uwais turut mewarisi bakat lawak seperti bapanya, Shuib.


“Ada RM20, Bawa Anak Isteri Pusing Mall. Nampak Gempak, Sebenarnya Tengah Tahan Sebak,” Luahan Lelaki Ni Undang Sebak

Menjadi ketua keluarga bukan semudah yang disangkakan. Tidak sekadar menyediakan makan minum dan tempat tinggal semata-mata. Namun kasih sayang dan perhatian perlu diberikan.

Meskipun, di dalam kocek hanya ada RM20 sahaja namun, demi kebahagiaan isteri, dia sanggup membawa isteri dan anak ‘makan angin’ di pusat membeli-belah.

RM20 RINGGIT PUNYA GILER

Giler ke ape ni tengah2 bulan bawak ank2 bini aku masuk bp mall … Kau tenang je lah , dr rumah lg aku dah ckp hanya bwk jalan2 , bukan shoping … Ank ngan bini aku senyum je … Aku memang sengaja buat2 lupa yg dalam kocek aku tu cuma ade RM20 je , tp peduli apa aku , aku percaya rezeki tu Allah yg bagi , x mustahil si miskin ni boleh jd kaya klu Allah izin kan …

Tu , sape2 yg kenal aku , klu aku kaya , korang pon aku buat jd sampai kaya … Itu kalau lah ??… Hanya berbekal rm20 aku bwk ank isteri aku pusing 1 mall … Nmpk mcm gempak , sebenar nya tgh tahan sebak …

Sepanjang jalan aku perhati je gerak geri bini aku , sesekali dia tenung kedai pakaian lama giler , aku dah cuak weyh , kang dtg angin dia nak , mana aku nk cekau duit … Ahahaha… Dia bukan tau duit aku punya baki ...

Tapi alhamdulillah lah , dia x masuk , hanya perhati dr luar … Maaf kan suami mu syg , bukan aku x mampu nk beli kan , tp ada pekara yg aku perlu utama kan , bila semua nya dah selesai , inshaallah aku beri ape yg kau idam kan …

P/s : beli jiwa keluarga ni x perlu modal yg besar , cukup kau beri perhatian dan masa untk bersama …jujur aku ckp , sebak hati ni bila tgok mata isteri nk kn sesuatu tp x tercapai … Doa kan aku cepat kaya syg … Klu aku kaya , percaya lah org2 sekeliling aku juga akn kaya …


Skrub Beras Homemade,  Cara Pantas Halus & Cerahkan Muka. Tak Percaya, Ikut Langkah Ni!

Setiap kali menggunakan produk skrub yang dijual dipasaran, anda akan terus rasa puas hati atau tak? Selalunya ambil masa seminggu, barulah anda dapat hasilnya kan?

Tapi tahu tak kalau kita buat skrub sendiri, terutama skrub beras, hasilnya memang berbaloi dan kesannya boleh dibezakan waktu itu juga. Kulit memang rasa lebih lembut dan cerah.

Kalau hasilnya semacam itu, rajin-rajinkanlah diri buat sendiri di rumah. Ikut cara Farah N yang turut buat skrub sendiri untuk kegunaan hariannya. Senang saja!

Dah lama tak post homemade penjagaan kulit. Hari ni nak kongsi tentang skrub beras. Skrub ni skrub kegemaran selepas skrub kopi. Memang best!

Antara kesan penggunaan scrub beras ni:
– Mencerahkan kulit muka dan badan
– Kulit lebih glowing dan tak kusam.
– Kulit lebih licin
– Kulit lebih lembut dan halus mulus

Bahan:
Beras
Lemon
Madu

Caranya:
1. Kisar beras sampai hancur.

2. Kisar guna pengisar atau lesung batu.

3. Agak-agak jangan terlalu halus. Bila siap, simpan dalam bekas.

4. Bila nak guna, campurkan dengan madu atau madu.


Ini 10 Amalan Mudah 10 Malam Terakhir Ramadan. Kena Tahu.

Tidak lama lagi kita akan memasuki 10 malam terakhir Ramadan. Terdapat amalan-amalan yang digalakkan kita laksanakan pada 10 malam terakhir ini. Ikuti perkongsian wanita ini moga jadi panduan bersama.

10 Amalan Mudah Untuk Pecutan 10 Malam Terakhir Ramadan!

#No1 Tunaikan solat fardhu pada awal waktu dan secara berjemaah.

Buat 6 langkah ini juga:

+ Sebelum Subuh = Solat taubat, solat tahajud dan solat hajat.

+ Selepas azan Subuh = Solat sunat subuh, ganjaran sebesar dunia dan seisinya.

+ Lepas Subuh = Baca surah Yassin InshaaAllah di makbulkan segala hajat.

+ Waktu Dhuha = Solat Dhuha dan doa Dhuha, kunci pembukaan pintu rezeki.

+ Selepas solat Asar = Baca surah Al-Waqiah, menurunkan rezeki melimpah ruah.

+ Di antara Magrib dan Isyak = Baca surah Al-Mulk untuk pembukaan rezeki.

#No2 Laksanakan solat tarawih dan qiyammullail pada setiap malam. Kalau jatuh pada malam lailatur qadar, bermakna seolah-olah kita telah solat setiap hari selama 84 tahun!

#No3 Bersedekah walaupun RM1 pada setiap malam. Sebab kalau jatuh pada malam lailatur qadar, bermakna seolah-olah kita telah bersedekah setiap hari selama 84 tahun!

#No4 Membaca Al-Quran walaupun 1 muka surat setiap malam.

Baca juga Surah Al-Ikhlas 3 kali sebelum tidur, kalau jatuh pada malam lailatur qadar, bermana seolah-olah kita telah membaca seluruh Al-Quran setiap hari selama 84 tahun!

#No5 Berbuat baik & banyakkan khidmat bakti kepada ibu bapa, suami isteri dan anak-anak.

#No6 Banyakkan berzikir, beristighfar dan berdoa. Nak paling mudah baca zikir Subhanallah, Alhamdulillah, Allahuakbar, sebanyak 33x. Sebab ini la zikir yang kita boleh istiqamah dan untuk penguat semangat.

#No7 Baca sepanjang masa doa ini:

اَللَّهُمَّ اِنَّكَ عَفُوٌّ كَرِيْمٌ تُحِبُّ الْعَفْوَ، فَاعْفُ عَنِّىْ

“Ya Allah sesungguhnya Engkau Maha Pemaaf. Engkau suka memaafkan, maka maafkanlah aku.”

#No8 Banyakkan bertenang dan jauhkan diri dari sebarang pergaduhan. Ingat orang yang tenang sentiasa menang.

#No9 Banyakkan berdoa semoga Allah terima amal ibadah yang kita lakukan. Terutama 30 minit doa sebelum nak berbuka puasa.

#No10 Jauhkan diri daripada sifat riak dengan amalan yang telah kita lakukan. Doa begini,

‘Ya Allah, taufiqkanlah kami untuk melaksanakan ibadah sebaik mungkin untuk-Mu khususnya pada penghujung Ramadan yang mulia dan terimalah segala amalan kami’

Rebutlah peluang di 10 malam terakhir Ramadhan ni. Di doakan agar kita semua beroleh #LailaturQadar dan dapat ganjaran pahala dari Allah swt.

10 malam terakhir ni sekejap je, kan? Jom mulakan dari sekarang!

Selamat beramal.


Nak Jadi Suami Isteri Best Friends Forever. Cara Ini Memang Win!

Pasangan suami isteri sekarang terlalu fokus kepada ekonomi tidak kira siang atau malam. Yang lelaki sibuk bekerja tidak kira waktu dan kepada yang berniaga sibuk dengan pelaburan saham, pelaburan emas, mencari kontrak kerajaan dan sekarang pulak sibuk mencari duit sampingan secara online apabila kawan-kawan kata boleh buat berpuluh ribu ringgit secara online.

Yang isteri sibuk berbisnis menggunakan facebook jual tudung, alat solek, jubah dan sebagainya sehingga dapat income ratusan ribu ringgit. Memang betul kalau tak ada duit susah hidup tetapi hidup suami isteri bukan segalanya duit

Duit banyak ditambahkan hidup bahagia pasti menjadi idaman sebuah keluarga tetapi bukan semua dapat menikmati keindahan hidup suami isteri. Suami pasti ada cara untuk memuaskan dan membahagiakan hati isteri begitu juga sebaliknya.

BAGAIMANA UNTUK MEMBUAT SUAMI GEMBIRA :

1. Jaga makan minumnya
2. Tidur dengannya
3. Biarkan dia dengan ketenangan
4. Jangan memeriksa telefonnya
5. Jangan mengganggu pergerakannya

Jadi APA YG SUSAH sangat tentang itu?

CARA MEMBUAT ISTERI PUAS & GEMBIRA :

Ia benar-benar tidak terlalu sukar tetapi. Untuk membuat wanita bahagia, seorang lelaki hanya perlu jadi :

1. Rakan
2. Teman
3. Kekasih
4. Saudara
5. Bapa
6. Induk
7. Tukang masak
8. Juruelektrik
9. Tukang paip
10. Mekanik
11. Seorang tukang kayu
12. Penghias
13. Stylist
14. Sexologist
15. Pakar sakit puan
16. Ahli psikologi
17. Pembasmi perosak
18. Psikiatri
19. Penyembuh
20. Pendengar yang baik
21. Penganjur
22. Bapa yang baik
23. Sangat bersih
24. Bersimpati
25. Olahraga
26. Pemanas
27. Pemberi perhatian
28. Gagah
29. Pintar
30. Lucu
31. Kreatif
32. Penggoda
33. Kuat
34. Pemahaman tinggi
35. Toleransi tinggi
36. Berhemat
37. bercita-cita tinggi
38. Mampu
39. Berani
40. Pembuat keputusan
41. Berkata benar
42. Boleh dipercayai
43. Bersemangat

TANPA lupa untuk:

44. Kerap memberi pujian
45. Pergi membeli-belah dengannya
46. Jujur
47. Menjadi sangat kaya
48. Tidak terlalu menekan
49. Tidak melihat perempuan lain

DAN PADA MASA YANG SAMA, ANDA MESTI JUGA:

50. Memberikan banyak perhatian kpdnya
51. Memberikan banyak masa kpdnya terutama masa untuk dirinya sendiri
52. Memberi beliau banyak ruang
53. Tidak pernah imbang tentang di mana dia pergi.

Namun yang paling penting.

INI SANGAT PENTING

54. Tidak pernah lupa hari lahirnya
55. Tidak pernah lupa hari ulang tahun perkahwinan
56. Mesti alim dan
57. Tolong buang sampah dan
58. Cuci keretanya
59. Bayar cukai jalan dan
60. Bawa melancong dan
61. Jangan LEBIH tidur dan
62. Makan habis2 masakan dia dan
63. Bila nak tidur cakap i luv u dan
64. Berhenti membaca akhbar @ memberi perhatian apabila dia bercerita dan beberapa lagi..

Dan oh ya anda juga perlu menjadi spiderman atau superman pada masa-masa tertentu untuk menyelamatkan beliau…

Mane yg senang jaga… suami or isteri….


“Nak Anak Berubah, Kita Kena Berubah.” Deep Perkongsian Ozlyn Mengenai Cara Didikannya Kepada Anak-Anak.

Sungguh inspirasi perkongsian Ozlyn atau nama penuhnya Rozlinawaty Ismail menerusi satu posting di laman Instagramnya yang berkongsi kisah pendiriannya dalam mendidik anak-anak.

Katanya, untuk mendidik anak ini bukan suatu yang mudah tetapi untuk mendapat apa yang dinginkan, ibu ayah kena berubah. Barulah capai matlamat. Ikuti perkongsiannya.

“Dah selalu sgt kain kena tibai.. smp subuh dia kain pon dh x pakai.. xpelah.. asal dia nak bgn solat.. so arini kami ada geng #letsngaji yg baru.. Chantiq dh join ktorg.. baru la lengkap.. lepas solat, bg makan supaya ngaji xde la melewehhhhh pemalas..

AMALAN WAJIB LEPAS ANAK BANGUN

Perkara pertama bila anak-anak bangun tidur aku akan bg air suam segelas.. lepas tu dorg nak milo aku bg la.. cuma aku cairkan sikit.. cuma sape nk milo air suam segelas tu kena abeskan.. tadi breakfast ayam drummet jek.. sb mak dorg malas.. sblm tu makan epal dulu.. jujur ckp nak bwk anak2 buat benda yg baik perlukan kesabaran..

NAK ANAK BERUBAH KITA KENA UBAH SIKAP

Dia macam diri kita sendiri la.. mcm mane kita nak stop judge org?? Pasti akan ada je ati terdetik.. ee nape dia mcm tu? Dan kita akan rasa kita je betul org salah.. pastu kita asik rasa org je aniaya kita.. sb kita baik, kita yg bagus.. plss stop perasaan tuh.. stop blame org.. cer renung diri sendiri.. adakah kita sudah cukup bagus atau terlalu bagus smp org dengki dgn kita? Atau bgs kah kita hingga boleh nilai diri org lain.. x!!! Kita tidak berhak dan mereka juga x berhak!! Buang ego!! Jadi yg terbaik kita cuba perlahan2 perbaiki segala kekurangan diri.. jangan sedih.. sekurangnya hati kita belom mati dan kita masih punya “rasa”. Jadi jgn biarkan anak2 kita leka sama seperti kita.. budak susah nak patuh pada arahan.. kalau ikut pun ada la 2-3 kali pastu lupa balik..

Jadi Macam mana nak bagi mereka tak lupa? Senang..nak anak berubah.. kita juga kena berubah..

Budak akan ikut apa yg kita buat.. baik yg ditunjuk InsyaAllah baik la jadinya.. apapun aku percaya ramai lagi ibubapa yg hebat di luar sana.. jgn kedekut berkongsi ilmu.. gunakanlah media social sebaiknya.. pantau setiap pergerakan anak2.. gadget anak2.. kalau boleh kita mak bapak bykkan masa dgn anak2.. plsss curik masa tuh.. ye anak aku pun nakal mcm anak korg.. normal.. cuma yg membezakan samada dgr ckp atau tidak.. tu jek.. pada aku semua ibubapa Hebat!! Setiap kita ada ujian yg berbeza.. HADAP!!

DIDIK ANAK DISPLIN SOLAT

manana


Bapa Pinjam Orang Kampung RM120 Hadir Majlis Pengikhtirafan STPM Anak Dapat 4.0 PNGK

Seorang penoreh getah sanggup meminjam RM120 daripada penduduk kampung demi menghadirkan diri bersama isteri ke majlis pengiktirafan untuk anaknya yang cemerlang dalam Sijil Tinggi Pelajaran Malaysia (STPM).

Memetik laporan dari NST, Juliusuh Madakol, 62 terpaksa meminjam duit daripada beberapa orang kampung untuk melihat anaknya, Arnie Juliusuh, 20 menjadi satu-satunya pelajar yang mendapat Purata Nilai Gred Kumulatif (PNGK) 4.0 di SMK Tun Fuad Stephens.

Ujarnya, dia tiada pilihan selain daripada meminjam daripada orang kampung memandangkan pendapatannya sebagai penoreh getah hanyalah RM200 hingga RM300 sebulan.

“Saya tiada pilihan selain meminjam daripada beberapa orang kampung untuk pastikan kami berada di sana. Ia majlis yang gembira” katanya.

Tambahnya, duit yang diperoleh telah digunakan untuk tambang menaiki teksi bagi pergi dan balik dari majlis tersebut. Dia yang hanya mempunyai sebuah motosikal dan kereta jenis Proton Saga keluaran 1990an akui yang hanya mampu berjalan sehingga Pekan Tamparuli.

“Saya hanya ada motorsikal dan proton saga dari era Tun Dr Mahathir jadi Perdana Menteri pada tahun 1990an”

“Paling jauh dia boleh pergi hanya di Pekan Tamparuli” tambahnya.

Ujarnya lagi, dia telah keluar seawal jam 6 pagi untuk menghadiri majlis tersebut dan menemani anaknya untuk mengambil keputusan.

Difahamkan, anak ketiga Juliusuh itu telah tinggal di asrama sejak dari tingkatan satu lagi atas faktor lokasi ke sekolah jauh dari rumahnya iaitu Kampung Sinansag, Kiulu.

Sumber: NST (Olivia Miwil)


“Fokus Special Untuk Satu Anak.” Cara Ini Mengurangkan Perbalahan Adik Beradik Dan Bantu Kenali Karektor Anak. Perkongsian Yang Bermanfaat

Anak ibarat kain yang putih yang bersih lagi suci. Kita sebagai ibu bapa yang mencorakkannya. Adalah menjadi tanggungjawab ibu bapa untuk membentuk budi pekerti yang mulia anak-anak.

Juga berperanan dalam mendidik anak-anak semasa mereka kecil lagi dan mendisiplikan diri mereka daripada segala perkara yang dilakukannya bagi melahirkan seorang yang bertanggungjawab dan berdedikasi.

Namun, setiap anak mempunyai keistimewaan dan karektor yang berbeza yang memerlukan pendekatan berlainan untuk membentuk perkembangan dirinya.

Melalui perkongsian  Puan Maryam Thoraya Arifin, beliau menyediakan pendekatan special time yang memberi fokus untuk 1 orang 1 aktiviti khas untuknya. Katanya lagi, untuk melakukan aktiviti ‘special time’ ini, ibu bapa harus punya perancangan rapi. Jom semak perkongsiannya.

Setiap anak yang dilahirkan, adalah istimewa & mempunyai karekter tersendiri. Mereka unik dan tidak sama.

Berbeza karekter, bermakna memerlukan pendekatan yang tidak exactly sama. Mungkin cara A, berjaya membuat anak pertama rasa dihargai, tetapi tidak bagi anak kedua. Begitu juga sebaliknya.

Si Abang mungkin Akan amat seronok apabila kita membuat eksperimen dengan alat elektronik. Si kakak, mungkin suka kita spend time untuk membuat glass painting.

Memahami keperluan setiap anak dan bagaimana yang membuat mereka gembira, adalah satu inisiatif yang perlu diberikan perhatian untuk perkembangan emosi anak. Ia bukan hal kecil.

Perkembangan emosi bagi kanak-kanak adalah amat penting. Rasa disayangi dan gembira akan mempengaruhi persepsi mereka terhadap persekitaran, tingkahlaku mereka, bagaimana mereka bersosial bersama Kita, adik-beradik dan orang lain.

Special time memberi ruang mengukuhkan komunikasi kita dengan anak. Wujudkan perbualan dengan bahasa-bahasa yang menghidupkan. Berapa ramai antara kita meremehkan gaya bahasa. Ambillah peluang ini, jadikan ia masa ini untuk anak connect dengan kita. Life is about connecting. Anak gen Z sangat perlu dibantu untuk connect dengan manusia secara lebih bermakna. Cabaran mereka adalah terdedah dengan dunia digital jauh lebih awal dari zaman kecil kita.

Special time untuk satu anak, membantu menampung kekurangan perhatian dan penglibatan kita semasa kita buat aktiviti beramai-ramai. Memang kita sayang semua anak, tetapi bukankan cinta perlu di buktikan, lebih-lebih lagi anak.

Ibu atau ayah perlu buat kerja ini? Ibu dan ayah dua-dua perlu buat. Kita orang pertama yang anak kita kenali. Bantu mereka untuk memahami dan menyantuni lelaki dan wanita melalui kita. Komunikasi keluarga adalah hal yang penting. Ini peluang kita membantu masa depan mereka.

Untuk situasi saya, antara special time yang saya sangat suka ialah painting, drawing atau doodling dengan anak sorang-sorang. Kami menggunakan pelbagai media samada kertas, kaca, canvas, pen, cat air, acrilic paint, brush, sponge, tissue, cotton buds. Masa inilah mereka bercerita tentang kawan, tentang idea dan bertanya macam-macam soalan. Kadang kala boleh dengar mereka bernyanyi. Antara pengakhiran aktivti yang sangat best ialah apabila mendengar mereka cakap Thank you Mama!. Untuk anda dan anak-anak, fikirkan apa yang sesuai ya.

Tak semestinya aktiviti hebat dan complicted sampai tak buat-buat. Betulkan mind setting beraktiviti dan projek perlu gempak, hebat, lama. Tetapi buat apa yang mampu kita kawal. Kalau tengah penat, rehat dulu. Kalau memang ada anak yang perlu perhatian waktu kita penat, jangan pilih yang mendatangkan lebih banyak stress. Baring, dan borak-borang dengan anak itu, mungkin sudah bermakna sekali. Siram pokok bersama seorang anak sambil berbual, ajak anak siapkan air teh untuk makan dengan biskut kering bersama dengan anak mungkin cukup bermakna sekali.

Special time yang fokus untuk 1 orang anak sebenarnya sangat membantu mengurangkan Siblings Rivalry.

Bukan itu sahaja, point pertama yang saya highlight tentang layanan pada anak yang disesuaikan dengan karekter juga adalah salah satu cara mengurangkan perbalahan antara adik beradik.

Tetapi, sempatkah 1 anak 1 waktu? Berapa kerap? Hal ini, memerlukan perancangan masing-masing mengikut kemampuan. Kalau memang tak praktikal 1 anak satu waktu, silakan buat apa yang sesuai tapi jangan tinggal terus. Kita perbaiki dan perlbaiki berdasarkan keadaan semasa.

Moga kita menjadi ibu bapa yang hebat!


Ibu bapa Yang Nak Anak Genius, Soleh & Solehah Boleh Cuba 10 Petua Ini

Apabila bergelar ibu bapa, tentu kita mahu melihat anak berjaya, genius dan soleh dan solehah. Itu semua adalah impian buat semua ibu bapa. Sememangnya anak-anak adalah harta berharga untuk kita di akhirat.

Apabila tibanya saat kematian, segala pahala dari amalan kita terputus dan anak-anaklah yang diharap dapat menyambung pahala  dan mendoakan kesejahteraan kita di alam kubur dan memohon keampunan Allah.

Justeru, apakah sepatutnya yang ibu bapa lakukan? Perkongsian Pendidik Ilmu Keibu bapaan, Dr Taufiq Razif  boleh menjadi garis panduan untuk kita muhasabah diri dan mendidik anak mengikut cara Islam.

Islam telah memberi garis panduan dalam mencari pasangan yang baik buat anak yang bakal dilahirkan hasil daripada perkahwinan. Rasulullah SAW telah memberi panduan untuk mencari pasangan yang baik kepada lelaki yang baik iaitu dipilih atas dasar kecantikan, harta, keturunan dan agama.

Rasulullah s.a.w. dalam sebuah hadis diriwayatkan Muslim bersabda yang bermaksud: “Wahai orang yang beriman, makanlah barang yang bersih daripada apa yang kami kurniakan kepada kamu”.

Sebagai ibu dan bapa hendaklah mengambil berat terhadap pemakanan anak-anak serta ahli keluarga yang lain. Pastikan makanan yang diberi bersih dan halal daripada sumber rezeki yang halal juga. Sesungguhnya memberi anak makanan yang halal memberi kesan kepada anak seperti cemerlang pelajaran, alim dan anak yang sholeh.

Mempunyai  anak yang soleh sudah sememangnya menjadi idaman kita semua. Sebelum lahir dah kena ada target spesifik untuk masa depan anak nanti. Jadi, baca info-info bagaimana mendidik anak menjadi soleh dan solehah serta genius. Didikan awal akan memberikan kesan kepada pembentukkan akhlak anak.

Terdapat pelbagai amalan-amalan postif  semasa ibu hamil seperti doa, pemakanan dan petua untuk melengkapi keperluan si manja di dalam kandungan. Antara memperbanyakkan membaca Al-Quran. Ini kerana amalan tersebut boleh memberi ketenangan pada jiwa dan memberi kesan yang positif kepada baby dalam kandungan. Juga jaga percakapan walaupun anak masih di dalam kandungan kerana anak boleh mendengar walaupun dalam rahim lagi.

Bila anak dah lahir, ubah perangai buruk yang lama kerana anak adalah peniru terhebat sikap ibu bapanya. Ia adalah salah satu cara mereka belajar. Tapi, ada juga perkara yang tak sepatutnya ditiru. Oleh itu, ibu bapa menjadi contoh tauladan terbaik buat anak dari segi solat, akhlak, membaca Al-Quran, percakapan dan melakukan aktiviti yang bermanfaat setiap hari bersama anak seperti membaca buku dan melukis.

Elak makan bergula tinggi dan makanan segera

Sangat penting makanan berzat dan berkhasiat. Jauhkan semua makanan dan minuman yang mengandungi pengawet, perisa dan pemanis, seperti fast food dan junk food.  Makanan sebegini boleh menyebabkan menganggu kepintaran anak.

Anak-anak ini pelbagai ragam. Sebagai ibu bapa, terdapat beberapa perkara yang perlu dilakukan untuk mengatasi kanak-kanak sebegini. Ibu bapa, perlu kawal emosi bila berhadapan dengan karenah anak kerana anak bukannya beban tapi anak adalah ujian yang mendatangkan pahala jika betul cara mengendalikannya.

Setiap ibu bapa tentu punya impian anak-anaknya gemar membaca Al-Qur’an. Jadikan ia budaya di rumah sendiri. Amalkan membaca Al Quran setiap hari walau sekadar sebaris ayat. Amalan membaca al Quran hendaklah diterapkan kepada anak-anak sejak mereka kecil lagi. Kerap membaca Al-Quran didepan anak. Walaupun anak buat macam tak kisah tapi sebenarnya mereka simpan memori tu dalam otak mereka.

Semua ibu bapa inginkan anak yang cerdas dan bijak. Setiap yang kita ajar, mudah sahaja mereka faham dan praktik Pemakanan sihat dan berkahsiat bermaksud mengambil hidangan seimbang yang mengandungi semua kumpulan makanan utama untuk perkembangan otak yang optimum.

Banyakkan pujian penghargaan pada anak. Itu juga salah satu bentuk doa apabila anda mengeluarkan kata-kata yang postif buat dirinya. Memberi penghargaan seperti pujian, pelukan, dan ciuman akan memberikan kebanggaan kepada anak. Apabila hendak memberi pujian pada anak, pilihlah kata-kata yang sederhana, jelas dan spesifik.

Mendidik anak supaya menjadi seseorang yang lebih baik akan menjadi lebih sempurna apabila disertai dengan doa khusus buat dirinya. Selepas solat lakukan doa khusus untuk anak kita tiap-tiap hari. Lagi berkesan kalau doa sambil sebut nama penuh anak kita, di depan mereka. Biar mereka mendengar nama mereka disebut di dalam doa anda.


Nak Anak Kekal Sihat, Dr Ini Kongsi Cara Ibu Ayah Kena Tahu Agar Elak Kerap Demam.

Anak yang sihat dan cergas tentu akan mengembirakan ibu ayah. Malah membuatkan mereka boleh fokus kepada urusan rumahtangga lain.

Namun jika anak  kerap demam dan sakit tentu akan menjejaskan cara hidup termasuk pengambilan cuti untuk menjaga anak, tidak cukup rehat setelah menjaga anak seharian dan hilang fokus kepada kerja terutama ibu yang bekerjaya.

Lantaran itu, ibu bapa perlu alert tentang hal ini, bagaimana untuk memastikan anak kekal sihat.

Selanjutnya ikuti nasihat doktor ini.

Ramai kan antara kita ini sebagai ibu bapa yang risau bila anak kita asyik tak sihat. Selalu sangat kena pergi jumpa doktor. Ambil ubat. Tetapi masih juga selalu demam, batuk dan selsema.

Kalau boleh, biar kita yang tak sihat. Bukan anak-anak. Betul?

Ada 10 sebab mengapa anak-anak kita selalu dijangkiti demam dan kerap jatuh sakit.


Jangan Manjakan Anak, Bimbang Nanti Punya Masalah Cemas Tak Menantu Bila Dah Dewasa Nanti!

Siapa yang tak sayang anak kan sehingga ada segelintir ibu bapa ikut aja kemahuan anak. Hakikatnya ramai yang tak tahu bahawa jika manjakan anak, apabila dewasa nanti, anak ini akan mempunyai perasaaan cemas yang tidak menentu. Sikap ini akan menjejaskan kecemerlangan personaliti anak-anak nanti.

Jangan manjakan anak sangat

Meraung raung si Solahuddin ni nak saya pakaikan seluarnya. Bukannya dia tak reti tapi saja nak bermanja dengan saya.

Solahuddin masih meraung minta saya pakaikan seluarnya. Saya keraskan hati. ” Nak, Abi bukan tak sayang kamu nak. Abi cuma taknak manjakan kamu secara berlebihan. Abi taknak jadi Helicopter Parent yang merosakkan anak sendiri kerana kasih sayang yang terlalu mendalam dan berlebihan! “

Antara contoh Helicopter Parenting :

⛔ Semua benda kita buat untuk anak
⛔ Semua permintaan anak kita tunaikan
⛔ Tak sanggup langsung tengok anak susah
⛔ Tak ajar langsung anak berdikari
⛔ Semua aktiviti anak kita masuk campur
⛔ Anak kita jadikan Bos dalam rumahtangga

Saya bukan saja saja taknak jadi Helicopter Parenting ni. Saya takut kesan buruk pada si Solahuddin je.

Bila saya jadi Helicopter Parent, ada kemungkinan besar anak saya ni akan mempunyai masalah cemas tak menentu ( anxious all time ) bila dah dewasa nanti.

Ni efek Helicopter Parenting yang paling saya takutkan terjadi pada anak saya. Jadi biarlah dia menangis sekarang ketika saya masih ada disini daripada dia menangis suatu hari nanti ketika saya tak ada lagi disisi

p/s : Jom ingatkan mak ayah yang lain juga kerana ramai lagi mak ayah di luar sana yang belum tahu tentang benda ni


Disengat Tebuan, Isteri & Anak Kehilangan Orang Tersayang Buat Selamanya

Siapa sangka, punca hanya disengat tebuan, seorang isteri dan anak kehilangan orang tersayang buat selama-lamanya.

Kejadian sedih ini benar-benar mengejutkan seluruh keluarga arwah terutama isteri dan anak.

Menerusi perkongsian penyampai radio terkenal, DJ Lin di media sosialnya, dia menyampaikan salam takziah buat keluarga Allahyarham Mohamad Saiful Bahri bin Che Husin.

Suami dan bapa berusia 28 tahun ini disahkan meninggal dunia akibat disengat tebuan sebaik pulang dari kerja.

Meninggalkan seorang isteri yang juga suri rumah, Fahmizah Mohd Noor dan seorang anak berusia 2 tahun yang akan sambut birthday pada 17 Mac ini.

Jenazah telah selamat dikebumikan di Tanah Perkuburan Islam, Meru. Sama-sama kita sedekahkan Al-Fatihah buat Allahyarham Mohd Saiful Bahri, semoga rohnya ditempatkan dikalangan orang-orang yang beriman.

Kita bantu isteri arwah dan yang nak hulurkan sumbangan boleh bank in ke akaun CiIMB 7620720223 (Fahmizah Mohd Noor). Hanya Allah je yang dapat balas segala budi baik anda.


Jika Nak Anak Pintar, Ibu Ayah Jangan Abaikan 8 Perkara Ini! Ikuti Penjelasan Pakar Ini

Setiap ibu bapa inginkan anak yang pintar dan mempunyai tahap kesihatan yang baik. Oleh itu, anak memerlukan sokongan ibu bapa untuk mendapat otak yang cergas dan badan sihat.Menurut pendapat daripada Prof Dr Bustam Kamri, Dekan Sekolah Sains Sosial, Kolej Antarabangsa Yayasan Melaka, terdapat beberapa panduan yang mudah yang boleh menjadi pencetus kepada pintaran anak. Anak kita bukan semulajadi cerdikpun boleh jadi pintar jika betul asuhannya.

Ikuti penjelasan pakar ini yang moga bermanfaat kepada anak-anak.

____________________________________________________________________

Untuk itu, anak tahun-tahun pertama dalam kehidupan anak-anak adalah tempoh yang penting kerana ketika ini mereka melalui fasa perkembangan otak yang cukup pesat. Justeru, peranan ibu bapa amat penting dalam membentuk perkembangan anak-anak mereka itu dengan mengetahui apakah rangsangan yang paling sesuai diberikan bagi mengoptimumkan perkembangan minda si kecil.

1.Menggalakkan anak suka  buku cerita

Anak memang suka mendengar cerita. Dengan membaca buku cerita, anak dapat mengetahui pelbagai kisah teladan termasuk menambah pembendaharaan kata. Menurut pakar pendidikan, Dr. Rosmarie Truglio, membaca dapat membuatkan anak mencintai buku , menambah pembendaharaan dan  kosa katanya.

2.Bermain cara yang betul

Memang benar anak suka bermain dengan pelbagai permainan dan ia adalah proses pembelajaran buatnya. Namun ada kalanya ia perlu di bawah pengawasan ibu bapa supata mempercepatkan proses pembelajaran pada anak. Menurut Mengikut pandangan Dr. Jean Ashton dari Sydney University, potensi sosial anak semakin berkembang, dapat  mengenali  kemampuannya, bakatnya, minatnya dan keperluan emosinya semasa bermain.

3.Mengikuti kelas muzik

Jika anda mempunyai bajet lebih, anda boleh membawa anak mengikuti kelas muzik.  Hasil penelitian di Toronto University menyatakan bahawa anak yang belajar muzik dapat mengunakan otaknya kanannya dengan baik untuk pembelajarannya. Malah kajian di sebuah university di Perancis ada menyatakan dengan latihan muzik selama 6 bulan boleh memberikan pengasruh pada kemampuan kognitif anak anda. Malah dengan bermain muzik, kemampuan membaca anak juga meningkat.

4.Kekal sihat dengan sarapan pagi

Para ilmuan dari University of IIinois  daripada kajiannya mendapati bahawa ada kaitan dengan kesihatan  dengan prestasi anak di sekolah. Ajak anak untuk bersukan dan memberikan makanan yang sihat dan gizi yang seimbang. Jadikan juga sarapan pagi sebagai keperluan yang wajib sebelum anak ke tadika. Hanya  minum segelas susu bersama kurma atau bijirin dapat memberikan tenaga anak untuk belajar dengan baik. Kajian di Ulm University, Jerman membuktikan anak  yang sarapan pada waktu pagi memiliki memori yang lebih baik  berbanding anak yang tidak sarapan pagi.

5.Elakkan makanan ringan

Ramai yang tahu bahawa makanan ringan atau junk food  mempunyai kandungan gula  dan lemak yang tinggi. Pastinya ia tidak sesuai untuk anak di bawah usia  enam tahun. Anda harus memberikan sejumlah zat besi untuk membantu pertumbuhan otaknya. Di samping itu, sayur-sayuran dan buah-buahan dalam menu anak anda.

6.Asuh anak yang bertanya

Kajian pendidikan awal kanak-kanak mendapati bahawa anak yang  rajin bertanya dikatakan anak yang cerdas. Oleh itu, anda harus menggalakan anak untuk mempunyai sikap ingin tahu. Bertanya dapat menyelesaikan masalah yang ingin diterokai mengikut perkembangan kanak-kanak. Memahami persekitaran terdekat dengan lebih mendalam. Anak yang rajin bertanya dan mendapat penjelasan akan dapat menguasai kefahaman.

7.Permainan menguji minda

Terdapat pelbagai jenis permainan yang berunsurkan pendidikan. Ia adalah proses untuk anak  belajar melalui pengalaman yang melibatkan komponen fizikal, kognitif dan sosial secara spontan. Ibu bapa mestilah bijak memilih jenis permainan yang sesuai untuk anak-anak. Pastikan barang mainan ada unsur pendidikan dalam perkembangan kanak-kanak. Permainan ini termasuk cantuman gambar, puzzle, blok warna warni dan ikatan pada papan kasut.

8.Had menonton televisyen

Jangan membiarkan anak menonton televisyen dalam tempoh yang lama. Ia  bukan sahaja membuatkan anak obes atau bersikap malas,  malah pengasruh negatif akan menyerap dalam diri anak anda. Menurut ahki psikologi, seeloknya dua jam sahaja  menonton televisyen buat anak.


‘Baik Makan Nasi!’ Dr Ini Jelaskan Sebab Bahaya Kerap Makan Makanan Bergandum

Makanan bergandum adalah jenis makanan yang popular yang sering menjadi hidangan untuk kita. Antaranya roti, roti canai dan sebagainya berasaskan gandum.

Ikuti perkongsian ini.

Saya memang penggemar roti sejak kecil. Tak makan nasi pun takpe. Hari-hari mesti makan roti.

Masa muda memang takde problem. Bila usia meningkat ni, umur 30an saya dah rasa kesannya.

Alergik makin teruk. Resdung, migrain. Perut gastrik, sembelit dan cirit berganti.
Kembung dan refluks kerap lepas makan. Tulang belakang problem. Lutut operate.
Sendi problem sokmo macam orang tua. Pemikiran pun macam-macam fikir. Mudah stres.

BAHAYA GLUTEN DALAM MAKANAN BERGANDUM

Tahun 2012 saya didedahkan bahaya gluten dalam makanan bergandum. Bila pantang sebulan dua saja, banyak perubahan. Sihat semacam.

Fast forward lepas 8 tahun saya dalami kajian saintifik mengenai gluten..saya makin yakin.

# Roti bukanlah makanan berkhasiat dan padat nutrisi.
# Makan roti hari-hari tingggikan risiko rosak perut.
# Terukkan masalah angin sensitif, refluks dan gangguan mental.
# Roti sebabkan perut susah serap nutrien lain. Dalamnya ada antinutrien seperti asid phytic dan penyekat enzim pencernaan.

# Roti adalah makanan tinggi protein gluten yang membebankan dan berisiko rosakkan usus.
# Orang ada masalah angin macam penderita GERD, gangguan mental, autoimmune molek lah elakkan roti.

# Roti tinggi fiber bagus? Tau tak kalau orang sensitif dan angin, roti fiber lah paling tak bagus.

Fiber dalam roti ni jenis tak larut (insoluble fiber). Fiber jenis ni keras dan boleh calarkan dan lukakan usus.

Baik pilih serat larut dalam buah dan sayur yang jadi jelly dalam usus. Itu yang lancarkan pembuangan.

Saya masih makan roti. Tapi sekali sekala saja. Kami sekeluarga dah lama tak amalkan sangat makan roti.

Kami pilih makanan lebih berkualiti, lebih selamat dan padat nutrisi. Roti zaman sekarang dah ada sisa racun “Round Up”, baka hybrid pulak tu.

Baik makan nasi, makanan fitrah nenek moyang kita.


Angkut Batu -Bata Dari Rumah Untuk Bina Kubur Ayah. Kanak-Kanak Ini Menangis Takut Kubur Ayah Hilang Dihanyutkan Banjir

Sebuah kehilangan pastinya sangat memeritkan. Apatah lagi jika kita terpaksa menghadapinya sewaktu masih belum bersedia.

Apatah lagi jika kehilangan itu dirasai oleh kanak-kanak yang masih belum mengerti apa-apa. Yang masih perlukan belaian manja. Itulah yang terjadi kepada seorang kanak-kanak bernama Mohamad Adiffiras berusia 11 tahun ini.

Dia yang kehilangan ayahnya pada tahun lepas berusaha untuk membina kepuk kubur untuk arwah ayahnya sebagaimana kubur-kubur yang lain.

Namun keadaan keluarganya yang serba kekurangan menyebabkan dia terpaksa membina kepuk kubur itu sendiri kerana tidak mahu kubur arwah ayahnya itu hilang dibawa arus banjir atau hujan lebat.

Menurut ibunya Siti Nurul Aini yang mempunyai 3 orang anak ini, namun anak sulungnya meninggal selepas 3 hari dilahirkan pada tahun 2010. Jenazahnya di kebumikan di kampung ibunya di Johor, manakala dia sekeluarga menetap di Felda Kechau 1, Kuala Lipis, Pahang.

Kubur arwah anaknya itu tiada kepuk dan nisan kerana banyak kali hilang selepas dihanyutkan air. Oleh kerana kekurangan wang dan tinggal jauh, mereka tidak membuatkan kepuk baru.

“Jadi selepas suami meninggal, Firas berkeras nak buat kepuk untuk kubur bapanya.”

“Dia tak mahu kubur arwah bapanya hilang macam kubur arwah kakak. Firas minta dengan bapa saudaranya untuk beli kepuk dan batu nisan, tapi pakcik dia mampu beli nisan je. Kepuk tak mampu.”

“Hari tu, tanah kubur arwah suami saya mendap sebab hujan lebat. Firas menangis, dia takut kubur tu hilang. Sebab itulah dia bersungguh nak buat kepuk sendiri.”

Pada awal bulan yang lalu, Firas telah memunggah batu-bata dari rumah mereka dan mengangkutnya menggunakan basikal untuk membina sendiri kepuk di kubur bapanya yang meninggal dunia akibat jangkitan kencing tikus.

Apa yang menyedihkan adalah, waktu itu Firas menggunakan tanah merah di sekitar kubur untuk menggantikan simen dalam pembinaan kepuk berkenaan.

“Dia minta izin dengan saya nak buat kepuk. Dia bawa batu-bata dari rumah dengan menggunakan basikal. Bila hujan turun, batu-bata tu tergolek. Dia menangis kutip batu tu balik. Dalam hujan lebat dia menagis.”

“Jadi saya pun beli simen dalam 3 kilogram (kg) secara atas talian untuk membina kepuk tersebut.”

“Bila dah siap, Firas peluk batu nisan ayahnya.”

“Dia kata, ini je dia mampu bagi untuk arwah. Saya ingat dia main-main je masa dia lukis kat rumah, rupanya dia buat betul-betul.”

Untuk makluman, Siti adalah seorang suri rumah. dia tidak bekerja danmengharapkan bantuan bulanan daripada Jabatan Kebajikan Masyarakat (JKM) serta pihak zakat untuk perbelanjaan dia dan anak-anak.

“Saya hanya suri rumah. Semua anak dilahirkan secara pembedahan sebab itu arwah tak bagi saya kerja. Anak bongsu pula mengalami semput, sering keluar masuk hospital.”

Kisah firas ini tular selepas seorang pemuda bernama Akhmar Salehudin berkongsi video Firas yang ketika itu berada di sisi pusara ayahnya.

Dalam video tersebut turut menemubual Firas yang telah membina kepuk kubur ayahnya itu.

Rata-rata komen yang diterima, kagum dengan kesungguhan Firas dan ramai yang mendoakannya.

[TIP KEWANGAN]


Sebak! Umur 12 Tahun Jadi Gelandangan Selepas Ibu Ayah Meninggal Akibat Covid-19.

Berat mata memandang berat lagi bahu memikul. Ibu ayah pergi menghadap sang pencipta pada usia yang masih kecil.

Begitulah yang dilalui oleh seorang kanak-kanak yang berusia 12 tahun yang kehilangan ibu ayah akibat Covid-19. Lebih menyedihkan lagi, tidak dapat menguruskan diri sehingga menjadi gelandangan.

Menerusi perkongsian penceramah popular Ebit Lew, beliau mendapat pesanan mesej erus bergegas ke kawasan tersebut sebelum menemui kanak-kanak itu tidur di jalanan di Bukit Raja, Klang.

Sayu sebak rasa bila terjumpa seorang adik umur 12 tahun di Bukit Raja Klang tidur dijalanan. Kecil lagi dah jadi gelandangan. Mak ayahnya baru meninggal Januari baru ini kerana positif covid.

Kasihan hidup tanpa hala tuju lagi. Ramai orang sekitar cuba membantu. Ada yang mesej saya. Dia dah tiada sesiapa dalam hidupnya. Berat ujianmu duhai anak. Pasti ada hikmah disebalik semuanya.

Saya terus bergegas cari adik ni. Dari jauh tengok adik ni terus rasa nak menangis sebab baik dan beradab sangat. Fikir macam manalah hidup merata begini. Bila tanya mak ayah jer terus adik ni menangis. Allahuakbar.

Saya sampai tadi terus adik cium tangan. Tiada hp. Tak kenal saya. Wajah bersih jer jernih. Saya dah tiada sesiapa lagi ustaz. Eh, jangan cakap macam tu adik. Saya dan semua yang ada sini macam keluarga adik ye.

Adik puasa ke? Puasa ustaz. Sahur ada orang bagi. Buka pun ada orang bagi. Saya bawa ke balai untuk report. Selepas itu saya terus bawa adik ni ke pasaraya.

SEKOLAH MADRASAH

Saya tanya adik nak masuk sekolah madrasah. Nak ustaz. Nak jumpa mak ayah dalam syurga. Terus makin sedih,saya pun rindu mak. Rindu ayah. Kami solat sama-sama dan terus hantar adik ni masuk madrasah.

Walau sekejap terasa rapat dan seperti keluarga. Adik jaga diri yer. Saya doa adik jadi anak soleh berjaya cemerlang. Nanti kita jumpa lagi. Tak berhenti cakap terima kasih. Best seronok dapat masuk belajar sini.


Kita Ni Suami Isteri Akhir Zaman. Deep Perkongsian Ni & Moga Kita Dalam Reda Allah!

Cabaran hidup suami isteri di akhir zaman ini diakui memang hebat dalam pelbagai aspek. Namun mendepani cabaran hidup hanya hanya akan dapat ditangani bila ada iman yang teguh di dalam dada setiap pasangan suami isteri.

Ini sebagaimana yang cuba dikongsikan oleh saudara Firdaus Shakirin dan sebaiknya dijadikan renungan untuk semua.

Kita ni suami isteri akhir zaman…

Bila disebut suami isteri akhir zaman, maka rumahtangga kita ni akan diuji dengan sehebat-sehebat ujian…

Kenapa diuji?

Atas asbab keimanan yang ada dalam diri kita dan pasangan…

Berapa ramai yang mendirikan rumahtangga dengan pasangan yang tak solat? Ramai…

Berapa ramai yang mendirikan rumahtangga dengan pasangan yang tak puasa? Ramai…

Berapa ramai yang mendirikan rumahtangga tapi tak dapat nafkah yang secukupnya? Ramai…

Berapa ramai yang mendirikan rumahtangga tapi membiarkan isteri keluar rumah tanpa menutup aurat dengan sempurna? Ramai…

Berapa ramai yang mendirikan rumahtangga tapi curang dan selingkuh dibelakang pasangannya? Ramai…

Berapa ramai yang mendirikan rumahtangga tapi masih tidak melaksanakan kewajipan dan tanggungjawabnya? Ramai…

Sebab tu kita ni suami isteri akhir zaman…sebab pengetahuan agama kita tu kurang dan cetek…suami gagal mendidik isteri dan isteri tidak mampu lagi bertahan dengan suami…

Tanya diri kita sendiri, tahap mana keimanan kita? Banyak? Sederhana? Sedikit?

Iman yang kuat akan menjadikan sesebuah rumahtangga itu bahagia kerana dia tahu apa yang dia perlu buat sebagai seorang suami dan juga sebagai seorang isteri…pengetahuan dalam ilmu agama yang akan menjadikan kita seorang suami yang soleh dan seorang isteri yang solehah…

Iman akan membezakan baik buruk setiap tindakan dan perbuatan…iman akan menjadi benteng yang menghalang diri kita dari buat dosa…

Rumahtangga kita akan sentiasa berada di landasan yang tepat untuk mencari redha Allah s.w.t selagi kita beriman kepada-Nya…

Pokok pangkalnya = keimanan terhadap Allah s.w.t..


Jangan Minta Duit Dan Buka Sampul Duit Raya Depan Tuan Rumah. Salah Satu Karenah Anak Yang Ibu Ayah Kena Alert Musim Raya.

Bila tiba hari raya, salah satu cabaran ibu bapa ketika ini adalah mengenai adab ketika menerima duit raya dan berkunjung ke rumah tuan rumah.

Memang ada kata, ‘biarlah budak-budak’ tetapi hakikatnya anak-anak kena diberi didikan agar lebih beradab ketika hari raya.

Ikuti perkongsian Taufiq Razif di laman facebooknya.

#1- Jangan minta duit raya

Nak ziarah rumah boleh. Nak tawaf satu kampung pun boleh tapi bila masuk rumah orang, jangan sekali kali minta duit raya.

Kita tak tahu keadaan ekonomi tuan rumah. Jadi, makan dan minum je kuih muih yang tuan rumah hidangkan tapi ajar anak kita untuk tak meminta minta duit raya

#2 – Jangan buka sampul duit raya di depan tuan rumah

Membuka sampul duit raya di depan tuan rumah dan menyebut jumlah duit adalah perbuatan yang memalukan dan tak beradab pada tuan rumah

Ada orang mampu je nak bagi RM50 tapi ada orang, nak bagi 50 sen pun mereka terpaksa menyimpan sepanjang tahun.

#3 – Jangan intai rumah orang

Kalau dah ketuk 3 kali dan tak ada orang respon, baliklah. Itu adab bertamu.

Bila ketuk rumah orang pula, jangan berdiri betul betul muka pintu, ajar anak untuk berdiri di tepi pintu supaya bila pintu tu dibuka kita tak terus nampak aurat ahli keluarga tuan rumah tu.

#4 – Jangan masuk ke bilik tidur orang tanpa izin

Bagitahu anak kita bahawa bilik tidur adalah tempat paling privasi bagi tuan rumah.

Nak solat atau nak ke tandas sekalipun, kena minta izin dulu.

#5 – Jangan buka peti ais rumah orang

Ada orang mengadu kat saya haritu katanya ada anak anak tetamu datang rumahnya, buka peti ais dan minta macam macam makanan kat dalam tu

Sebagai tuan rumah, kita hargai dan muliakan tetamu tetapi sebagai tetamu, kena la hormat tuan rumah. Tak boleh biarkan anak kita sesuka hati meneroka rumah orang ni.

#6 – Jangan usik barang tuan rumah

Musim beraya ni la orang duk pakat ‘display’ perhiasan termahal mereka.

Pesan kat anak anak kita jangan duk usik barang orang terutamanya yang berkaca. InsyaAllah anak kecil pun boleh faham kalau kita ingatkan berkali kali

#7 – Jaga kelakuan

Terutamanya anak kecil yang aktif dan suka berlari tu memang kita wajib pesan untuk beringat. Kalau anak tak boleh dikawal sangat, bawa anak keluar rumah supaya mereka boleh ‘channel’ energi mereka di luar tapi kalau kita sendiri tak yakin boleh kawal anak kita tu sebaiknya tak bertamu pun tak apa.

Bertamu tu SUNAT hukumnya tapi menjaga kelakuan anak daripada merosakkan barang orang itu WAJIB!

p/s : Banyak cara nak kawal anak ni. Antaranya bawa mainan kesukaan mereka ketika ziarah rumah orang. Ni la ‘art of distraction’ yang kita kena belajar .


Fedtri Yahya Kongsi Kebaikan Surah At Taubah. Rupanya Ramai Yang Telah Amalkan Surah Ini

Rencah kehidupan manusia, ada kala gembira, ada kala dilanda kesukaran dalam hidup.

Baru-baru ini perkongsian pengacara popular Ahmad Fedtri Yahya di entri Instagram mengenai kebaikkan surah At Taubah ayat 128-129 telah menarik perhatian netizen. Rata-rata memberi ulasan telah mengamalkan ayat ini dalam kehidupan.

Bapa kepada empat orang anak ini, turut berkongsi kebaikkan  mengamalkan surah ini termasuk diberikan pertolongan ketika kesusahan dan dibebaskan daripada masalah hutang.

Semoga kita muhasabah diri untuk menjadi seorang muslim yang baik didunia dan diakhirat.


Isteri Dato Aliff Syukri Sedih Tengok Suami Tidur, Rupanya Ini Sebabnya.

Kesejahteraan sesebuah keluarga itu bermula daripada suami isteri itu sendiri. Kaya atau miskin tetap punya cara tersendiri untuk menghargai pasangan.

Begitu juga Datin Sri Nur Shahida merupakan isteri kepada usahawan kosmetik, Dato’ Sri Aliff Syukri Kamarzaman yang juga anak pengasas produk kosmetik Sendayu Tinggi, Rozita Ibrahim.

Muat naik video di Instagramnya yang memaparkan suaminya terlena di kerusi rehat. Hatinya sebak melihat raut wajah kepenatan suaminya yang bekerja keras untuk keluarga.

Dengan kapsyen ringkas tapi deep.

Bila tengok tengah tidur kesian sayu…tapi bila dia buka mulut je terus.

Pastinya para isteri sebegitu, wajah suami yang kepenatan itu menyebabkan hati sayu melihat kesungguhan suami untuk membahagiakan keluarga.

Turut memuatkan kata-kata ini ‘sweet’ buat suaminya dalam video berkenaan.

” Saat kau sudah menjadi isteri, sesekali pandanglah wajah suamimu ketika ia terlelap.

“Itulah orang yang tiada hubungan darah dengan mu namun tetap terus berusaha mencintaimu.

“Itulah tangan yang bekerja keras mencari rezeki untuk menafkahi dirimu dan anak anakmu.”

Meninjau komen netizen turut meluahkan perkara yang sama dan mendoakan pasangan itu.

“Cium tangan suami, macam banyak buat dosa.”

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


Wang Kertas Rosak Jangan Buang! Ini Cara Nak Tukar Supaya Dapat Nilainya Semula.

Ada tak duit rosak di rumah? Eh! Jangan buang. Sebenarnya duit yang rosak boleh ditukar untuk mendapat nilainya semula.

Bank Negara Malaysia menerima wang kertas dan duit syiling yang tidak sesuai untuk edaran untuk ditukar kepada duit baharu seperti duit terbakar, terkoyak, berlubang
kotor/lusuh, kecut (kebanyakkannya duit polimer/ plastik), dimakan anai-anai
luntur warna, cacat,hilang ciri-ciri keselamatan dan banyak lagi.

Begitu juga dengan perkongsian lelaki ini menunjukan tip untuk menukar duit yang koyak.

Tip duit terkoyak

Kalau kita ada simpan duit lama dahulu kemudian anai-anai makan, jangan buang duit tu.

Bawa duit tu ke BNM. Nanti dapat balik nilai separuh atau penuh, bergantung pada saiz.

Tapi kalau saiz bawah 1/3, maaf. Gone. Boleh sambung menangis di bucu katil.

Jika ada masalah duit koyak boleh boleh mendapat nilai yang sama seperti duit yang koyak.

Selain itu, untuk melakukan penukaran wang kertas yang koyak, boleh berkunjung ke mana-mana cawangan bank berdekatan dahulu ataupun BNM cawangan.

Tip duit terkoyak :


“Macam Ni Baru Betul Meniaga.” Warganet Puji Cara Restoran Ni Urus Pelanggan, Sistematik!

Tidak dinafikan untuk membuka premis makanan bukanlah satu perkara yang mudah.

Tak kiralah kedai jenis apa sama ada restoran , kedai mamak , kafeteria
atau foodtruck semua mahu premis dikunjungi ramai orang agar perniagaan kita laris.

Tapi jika tiada sistem urusan jual beli yang bagus sudah tentu ia akan membuatkan pelanggan serik untuk datang lagi.

Jika makanan sedap pun jika urusan jual beli tidak di urus dengan baik akan menjejaskan reputasi kedai berkenaan.

Selalunya berlaku adalah misalnya, kekeliruan ketika mengambil pesanan pelanggan, makanan sampai lewat dan langgar Q dan hal-hal berkait.

Menarik dengan perkongsian di twitter, Salleh Fahmi menciap dan memberi pujian kepada kedai makan Nasi Ayam Mafia tersebut dan ciapannya menarik perhatian netizen.

Dia berkata, kedai makan tersebut semmangnya mengamalkan konsep berniaga yang baik kerana menjaga pelanggan dalam berusaha memberi layanan yang terbaik.

“Macam ni baru betul-betul berniaga. Jaga customer baik, jaga rider baik, ordering sistem pantas dan teratur siap ada order screen. Jadi, kalau take away efisyen.

“Nak kuah boleh layan diri,, rating Foodpanda beribu-ribu 5 star. Request kuah lebih dapat, bahagian ayam dapat. Servis A,” katanya dalam ciapan kagum dengan cara Restoran Nasi Ayam Mafia layan pelanggan.

Dalam ciapan yang sama, beberapa gambar memberi maklumat tentang bagaimana komuniskasi di antara peniaga dan pelanggan wujud. Ada beberapa kain rentang yang dipasang di kedai tersebut tentang jangan malu untuk follow up order dan sebagainya.

Selain itu, mereka juga memberikan teh o ais percuma kepada semua para rider tidak kira daripada Foodpanda atau Grab Food yang sedang menunggu pesanan siap.

Meninjau ruangan komen netizen, rata-rata  memuji car dan penelitian tentang kepuasan hati pelanggan yang dilakukan oleh kedai makan tersebut.


Nak Keluar Beli Barang Dapur, Pastikan Jarak Tak Lebih 10km. Kawalan PKP Diperketat!

Sebagaimana sedia maklum, Penguatkuasaan Perintah Kawalan Pergerakan PKP bagi peringkat kedua ini yang bermula 1 April, dilihat  kian diperketatkan bagi memastikan rantaian virus covid-19 dapat dihentikan dan sekali gus menjamin keselamatan kita semua.

Memetik laporan di Berita Harian, turut dijelaskan bahawa kita hanya boleh bergerak untuk membeli barang-barang dapur sekitar lingkungan 10 km daripada kediaman. Oleh itu diharapkan kita semua lebih cakna tentang ini.

Rakyat Malaysia hanya boleh bergerak dalam lingkungan radius 10 kilometer (km) dari kediaman masing-masing ketika kawalan pergerakan dilaksanakan, meskipun untuk tujuan membeli makanan atau ubat.

Perkara itu dinyatakan dalam syarat-syarat pergerakan mengikut Akta Pencegahan dan Pengawalan Penyakit Berjangkit 1988.

Syarat itu menyatakan, jika seseorang bergerak dari satu tempat ke tempat lain dalam kawasan yang mempunyai jangkitan, mereka perlu ke tempat paling hampir dengan kediamannya sama ada untuk membeli makanan, keperluan harian, ubat atau penokok diet.

Syarat itu turut menyatakan, mereka tidak boleh disertai (ditemani) orang lain kecuali dengan alasan munasabah.

Bagi mendapatkan perkhidmatan jagaan kesihatan dan perubatan pula, pergerakan penduduk juga tidak melebihi 10 km, paling hampir dengan kediamannya dan tidak boleh disertai orang lain kecuali dengan sebab munasabah.

Dalam melaksanakan tugasan rasmi, akta itu menyatakan rakyat Malaysia perlu mengemukakan surat kebenaran daripada majikan, jika ia dikehendaki oleh seorang pegawai diberi kuasa.

Surat kebenaran itu juga perlu dikemukakan dalam melaksanakan tugasannya dalam apa-apa perkhidmatan yang perlu.

Memperincikan mengenai keperluan pergerakan untuk membeli makanan termasuk pengendali perniagaan, Akta itu menyatakan ia perlu dijalankan secara pandu lalu, bawa pulang atau penghantaran sahaja.


10 Pesanan Ustazah Asma Harun Tentang Sikap Lupa Diri. Salah Satunya Berkira Kekurangan Pasangan Dan Anak. Deep!

Kadang kala, manusia alpa dengan tanggungjawab sebagai hamba Allah. Kejar dunia, akhirat dilupa.

Antaranya mereka lupa bersyukur nikmat kerluarga, menghitung kekurangab pasangan, lakukan maksiat dan lupa persiapan mati.

Ikuti 10 pesanan penceramah terkenal, Ustazah Asma Harun mengenai sikap segelintir manusia. Moga muhasabah diri.

Ikuti perkongsiannya.

1.Ramai yang sibuk mengintai kelebihan rezeki orang lain, hingga lupa nikmat yang dia ada.

2.Ramai yang sibuk mencela kesilapan dan maksiat orang lain, hingga lupa keaiban diri.

3.Ramai yang sibuk memuji memuja manusia, hingga lupa Allah yang Maha Terpuji.

4.Ramai yang sibuk menghitung kekurangan pasangan dan anak², hingga lupa bersyukur nikmat ada keluarga.

5.Ramai manusia sibuk menghitung kesusahan hingga lupa bersyukur akan kesenangan.

6.Ramai yang sibuk memberi dan mencari ilmu hingga lupa beramal.

7.Ramai yang sibuk beramal soleh hingga lupa membantu mereka yang memerlukan.

8.Ramai yang sibuk menikmati hidup hingga lupa persiapan akan kematian.

9.Ramai yang sibuk dengan perkara yang tak sepatutnya dia sibuk, akhirnya masa dan umurnya habis sia².

10.Manusia sentiasa sibuk, hingga saat kematian lalu dia terkejut. Barulah tersedar, dunia yang direbut² semuanya akan ditinggalkan.

Renungan Muhasabah Bersama.

Asma’ binti Harun.
#UAHSahabatDuniaAkhirat


Beraya 3 Tahun Sekali, Pasangan Ini Elak Buka FB Pagi Raya Jika Tak Mahu Rasa Sedih!

Setahun sekali berkumpul, pasti terasa gembiranya. Namun ada insan di sekeliling kita yang terpaksa melupakan sejenak kegembiraan untuk berkumpul bersama ibu ayah dan seluruh keluarga demi menggalas tanggungjawab pada kerjaya.

Selain anggota polis, tentera, bomba, pegawai imigresen merupakan badan beruniform yang terpaksa menggalas tanggungjawab menjaga keamanan negara. Dan bercuti di hari raya bukanlah yang selalu didambakan mereka sejak menerima tawaran kerja itu.

Bagi Nurul Jannah Juma’ah, 32 dan suaminya Mohd Noor Azihan Hassim, 35 tahun yang merupakan pegawai imigresen di Bahagian Operasi Kawalan KLIA, tidak dapat pulang berhari raya adalah satu perkara biasa bagi mereka berdua. Sejak bujang lagi kedua-duanya sudah tidak pulang bercuti bersama keluarga dan apabila dipertemukan jodoh bersama, mereka sepakat mengambil giliran yang sama.

“Isu tak balik beraya dah jadi perkara biasa bagi kami sejak dulu lagi. Masa bujang dulu, ketika tahun pertama bertugas terasa juga sedihnya. Tapi bila dah lebih 10 tahun berkhidmat, semua itu dah jadi perkara biasa.

Bukan tak sedih tapi mungkin dah awal-awal lagi set minda kerja yang semacam ini. Bagi saya tak ada masalah kerana suami pun ada sekali. Cuma pagi raya tipnya jangan sekali-kali buka Facebook. Melihat gambar rakan-rakan dan ahli keluarga di pagi raya automatik hati rasa sayu dan sedih kerana tak dapat beraya bersama. Jadi caranya kena kerja sahaja, jangan buka media sosial. ,” luah Jannah memulakan bicara awalnya.

Meriah Di Malam Raya

Jannah sudahpun berkhidmat lebih 10 tahun manakala suaminya berkhidmat lebih 12 tahun di jabatan yang sama.

Bagi pasangan yang dikurniakan dua orang anak comel, Muhammad Nur Zyadzachary, 5 tahun dan Nurul Hannah Sausan, 4 tahun, bertugas di hari raya sememangnya menyeronokkan.

“Semua pegawai sememangnya diberikan cuti mengikut sistem giliran tiga tahun. Jadi selepas tiga tahun barulah kami boleh bercuti di hari raya. Kalau kebetulan off di hari raya, itu satu bonus buat kami.

Sebenarnya tidak jadi masalah kerana ketika bekerja pun suasana raya masih lagi terasa. Malam raya merupakan waktu yang cukup meriah buat semua staf. Kami biasanya diminta untuk hiaskan pejabat mahupun pantry dengan mood raya menjelang esok hari.

Kalau bertugas di pagi raya biasanya kami akan jalankan tugas seperti biasa dan bila waktu rehat barulah kami menjamu selera yang disediakan buat staf. Dapatlah beraya bersama rakan-rakan sekerja. Memang meriah.

Malah suatu ketika dulu pernah kami diarahkan untuk bertugas dengan pakaian raya di waktu pagi raya. Semuanya melaram dengan baju raya masing-masing. Seronok juga ketika itu. Lari dari kebiasaan,” kata anak kelahiran Shah Alam ini lagi.

Tinggalkan Anak

Bagi Jannah dan suaminya, bertugas di hari raya tidaklah menjadi soal. Namun meninggalkan anak beraya sendiri dengan keluarga adalah perkara yang lebih dikisahkan mereka.

“Menjelang raya, dua tiga hari sebelum raya, saya akan hantar anak-anak pulang beraya bersama mak di Melaka. Dapatlah mereka beraya dengan sepupu mereka.

Pada saya bagi kita yang sudah dewasa beraya itu mungkin sudah biasa, nak-nak lagi bila terpaksa bekerja. Cuma saya mahu anak-anak merasai momen beraya mereka dengan indah supaya ada satu kegembiraan yang mereka boleh kenang nanti.

Kalau diikutkan sedih juga tak dapat bersama-sama mereka tapi apakan daya demi tugas. Biasanya selepas habis bekerja, petang raya saya dah ambil anak-anak. Jadi dapatlah kami beraya bersama-sama,” katanya lagi.

Sumber: Majalah Keluarga isu Jun 2018


Minum Air Halia Panas, 7 Sebab Wanita Berkahwin Perlu Amalkannya

Halia memang punya banyak khasiat untuk kaum wanita khususnya bagi yang sudah berkahwin. Antaranya membuang angin dalam badan, membakar lemak, memanaskan tubuh, menguatkan sistem pertahanan tubuh dari penyakit dan banyak lagi. Jadi, buat anda yang belum mengamalkannya, bolehlah mulakan dari sekarang.

Buang Angin

Caranya adalah hiris halia dalam satu atau dua inci dan rendamkan di dalam air panas bersama uncang teh ( teh hijau lagi bagus) tanpa gula. Biarkan selama dua minit dan boleh minum setiap hari. Amalkan ini setiap hari pasti angin dalam badan bebas terbuang dan badan pun kembali segar.

Redakan Tekanan

Halia boleh dibuat minuman dan dijadikan ramuan masakan. Halia juga dikatakan dapat membantu meredakan tekanan dan memulihkan dalaman badan.

Amalkan minum air halia dengan madu setiap hari pasti anda dapat merasai kelainan dan wajah juga tubuh tampak segar. Sekaligus menyerlahkan kecantikan semulajadi.

Turunkan Berat Badan

Halia mengandungi unsur yang membantu melancarkan sistem metabolisme tubuh. Sebab itulah ia banyak digunakan dalam produk menurunkan berat badan.

Hiris halia halus kemudian campurkan dengan air panas, madu dan juga sedikit perahan air limau nipis, amalkan setiap hari pasti ketika perut kosong

Selain itu minum air halia juga berupaya mengurangkan nafsu makan sesuai untuk anda yang sedang diet. Ia turut membantu perut berasa kenyang dalam tempoh yang lebih lama.

Atasi Masalah Pencernaan

Perut kembung, cirit birit atau kejang di bahagian perut ketika datang bulan cuba minum air halia panas. Ia boleh mereda dan merehatkan usus seterusnya mengatasi masalah ini.

Hilangkan Bau Badan

Ramai wanita yang alami masalah ini kan . Badan dah lawa , muka  cantik tapi badan berbau. Untuk atasi masalah ini, amalkan minuman halia bersama teh setiap hari, atau pun kunyah halia yang ditumbuk hancur.

Kuatkan Sistem Imun Tubuh

Kandungan dalam halia membantu membersihkan sistem limfa, mengeluarkan racun dan membunuh bakteria yang menjadi punca penyakit.

Menghangatkan ranjang

Bagi yang sudah mendirikan rumah tangga, info ini penting untuk diketahui. Pengambilan halia secara semula jadi membantu melancarkan perjalanan darah dalam tubuh termasuk ke organ reproduksi. Manfaatnya nafsu untuk seks juga akan bertambah terutama buat yang merancang menambah zuriat.

Disebabkan semua manfaat inilah sejak zaman berzaman lagi banyak petua menggunakan halia diperturunkan oleh nenek moyang kita. Jadi tak rugi jika kita amalkannya.

sumber: mrtengkuasmadi.com


Penyanyi & Pelakon Era 80an, Aman Shah Meninggal Dunia Di IJN

Hari ini kita semua menerima berita duka dengan perkhabaran penyanyi terkenal era 1980-an, Aman Shah telah meninggal dunia akibat serangan jantung di Institut Jantung Negara (IJN) pada pukul 2.15 petang tadi.

Seakan baru sahaja antara kita ulang menonton lakonan hebatnya di dalam filem Darah Satria bersempena bulan kemerdekaan baru-baru ini. Namun hari ini berita duka pemergian Aman Shah, disahkan sendiri oleh anak sulung Allahyarham, Hadzly.

Ini sebagaimana memetik berita yang dilaporkan oleh Awani.

Menurut Hadzly, 43, Allahyarham bapanya dimasukkan ke IJN sejak seminggu lalu.

Kata Hadzly, buat masa ini, jenazah bapanya masih berada di IJN dan akan dibawa ke Masjid Al-Mukhlisin, Alam Damai, Cheras pada pukul 6 petang ini sebaik selesai dimandi dan dikafankan.

Hadzly berkata, mana-mana kenalan atau ahli keluarga yang berhasrat untuk memberi penghormatan kepada Allahyarham bapanya boleh melakukannya di masjid berkenaan.

“Insya-Allah jika tiada aral jenazah ayah saya akan dikebumikan sebelum solat Maghrib,” kata Hadzly.

Aman Shah yang berusia 68 tahun pernah menempah kemasyhuran menerusi lagu Kepulangan Yang Dinanti yang sering dimainkan setiap kali sambutan Hari Raya Aidil Fitri dan lagu Adikku Pandai Menari.

Dilahirkan di Johor Bahru pada 9154, ketika bergelar penyanyi, Allahyarham Aman Shah pernah bernaung di bawah syarikat rakaman EMI antara 1980 hingga 1987.

Allahyarham juga pernah membintangi beberapa buah filem antaranya Darah Satria.

Sumber : Awani

KELUARGA INSPIRASI selami perkongsian eksklusif keluarga dan kerjaya daripada figura yang pernah menjadi fenomena Bonda Rozita, Encik Azmi Zainal, Profesor Dr Md Nasir Ibrahim, Datuk Rashid Sidek dan Ustazah Asma Harun.

Saksikan setiap jam 2.30 petang pada 12-16 September 2022 hanya di facebook keluargamagazine. Jangan ketinggalan ok!


Masalah Perut Buncit &  Berangin,  Selesaikan Dengan Petua Ni. Puas Hati Sangat!

Perut  berangin akan menyebabkan seseorang akan rasa tidak selesa dan masalah ini sering terjadi apabila seseorang wanita itu mengamalkan diet yang tidak sihat.

Sama ada makan terlebih atau kurang makan yang boleh menyebabkan udara memenuhi ruang sistem pencernaan dan sekali gus menyebabkan perut jadi kembung dan nampak buncit.

Bila ini terjadi,  akan ada orang yang hampir dengan anda bertanya soalan sebegini:  Mengandungke?  Bila Nak Bersalin? dan macam-macam lagi soalan yang akan mengguris hati anda memandangkan fizikal tubuh sudah seperti wanita mengandung sedangkan anda bukannya hamil.

Oleh itu,  cubalah amalkan petua memakan jamu untuk kempiskan perut buncit yang berangin ini.  Resipi menghasilkan jamu ini  dikongsi oleh Adam Batrisyia.

Bahan-bahan:

3 sudu halba- direndamkan dlm air dlm 2minit dan toskan seketika.

3cm halia muda- diparut

4 Ulas bawang putih

15 biji lada hitam

Cara buat :

1. Halba ditumbuk sehingga hancur dan halus.

2. Kemudian dicampur halia,bawang putih dan akhir sekali masukkan lada hitam. Tumbuk sampai hancur.

3. Kemudian bahan-bahan  tersebut digentel kecil seperti maajun.

×××Jamu ini boleh disimpan dalam peti sejuk dan letak satu bekas berpenutup. ×××Jamu ini boleh di ambil 2 biji pagi dan 2 biji malam. Berterusan amalkan diminum dengan air suam.

Manfaat:

1. Badan akan ringan dan angin akan keluar.

2. Perut akan kempis.

Larangan
*perempuan mengandung tidak sesuai diamalkan

EKSTRA TIP HALANG PERUT BUNCIT

Cubalah bersenam 30 hingga 60 minit seminggu dan lakukan aktiviti yang aktif. Elakkan minuman manis selepas bersenam!

2. Minum air secukupnya

Pastikan minum air putih secukupnya, tiada kuantiti air yang khusus untuk anda, tetapi mulakan dengan tujuh hingga lapan gelas air sehari. Adalah penting untuk sentiasa hidrat bagi mengelakkan perut menjadi kembung dan buncit.

3. Kurangkan tekanan

Apabila tertekan, perasan tak biasanya anda akan mencari makanan untuk menenangkan diri dan akhirnya menyebabkan perut buncit. Oleh itu kawal emosi anda agar sentiasa stabil.


Makin Hari Makin Sayang. Trik Hubungan Makin Intim Yang Suami Isteri Kena Tahu

Mungkin dengan kehadiran anak-anak, suami isteri tidak berpeluang berjalan berpegangan tangan seperti dolu-dolu. Kesibukan bekerja, tidak ada masa  untuk bergurau senda atau sudah bila sudah lama bergelar suami isteri tiada lagi istilah bercinta selepas berkahwin.

Dalam membina kebahagiaan dan kasih sayang perlu kerjasama antara kedua belah pihak. Perlu give and take. Suami dan isteri kena sama2 membina dan memupuk kasih dan sayang itu.

Nampak simple tapi ramai yang tak mampu nak buat…keluar pukul 7.00 pagi, balik pukul 7 malam,  nak masak…badan pun dah letih. Mudahnya beli saje atau makan makan di luar. Hakikatnya air tangan isteri mampu mengikat kasih sayang walaupun nasi telur goreng saje.  Apatah lagi kalau masak masakan kesukaan suami.

Makan bersama seisi keluarga memang saat2 yang harmoni. Anak2 gembira bercerita dan berbual di meja makan. Memang amalan inilah yang diamalkan oleh datuk nenek kita dari dulu lagi. Google je tips cara masak  mudah dan cepat….suami pun boleh buat…

Jangan pandang remeh keperluan batin suami isteri. Kepuasan seksual adalah perkara penting dalam sebuah perkahwinan. Bukan mula2 kawen je tunggu  malam menjelma….hari2 macam malam pertama…cheewah nak tahu pm kita kihkih…semua ada tips nak tak nak je..

Ini penting terutama isteri..Jangan melawan cakap, jangan tinggikan suara,,, jangan berleter macam keretapi terhadap suami. Berdosa sememangnyer…suami bosan dengarnya.Suami isteri perlu sentiasa senyum dan bergurau sendi. Paling penting tidak memburukkan pasangan kepada orang lain

Tidak dinafikan solat berjemaah akan mengukuhkan kasih sayang suami isteri dan anak2. Inilah masa untuk sama2 berdoa agar dibei rahmah dan mawaddah dalam perkahwinan. Ingat tak sebelum kita kawen, kita nak bakal suami kita boleh   jadi imam. Bila dah kawen lupa angna2 tu yer…suami tak tahu…boleh belajar.

Rumahku syurgaku…itulah ungkapan yang terbaik untuk memastikan semua ahli keluarga berada  di rumah. Kalau rumah dah macam syurga sememangnya ahli rumah suka dan tidak mahu berada di luar rumah. Syaratnya rumah perlu sentiasa kemas dan bersih. Sama2 bergotong royong untuk memastikan rumah sedap dipandang mata. Anak2 pun boleh tolong sama. Boleh tambah pewangi yang menyegarkan…..

Perlu cari masa untuk keluar  beriadah….tak perlu berbelanja besar, sekadar keluar joging ke..berkelah ke atau ke taman2 permainan. Kalau ada bajet lebih boleh tempah hotel sambil jalan2 cari makan. Sekurang-kurangnya pada hari ulang tahun perkahwinan sekali setahun.

Didapati salah satu punca perceraian adalah disebabkan masalah komunikasi. Suami isteri perlu berkomunikasi dengan  berkesan. Sebelum kawen bergayut berjam-jam tak terasa lamanya…banyak  cerita hingga lewat malam, tapi malang bila dah kawen tanya sepatah, jawab sepatah. Kadang2 sunyi sepi bila duk dalam kereta. Jom ubah kepada suasana yang lebih ceria bukan memendam rasa atau berprasangka antara satu sama lain.

Segala usaha yang dilakukan perlu disulami dengan doa. Berdoa agar diberikan kebahagian dunia dan akhirat. Hanya Dia saje yang berhak memberi yang terbaik untuk kita. insyaAllah kebahagian milik kita semua…Amin..


Rajin-rajinlah Minta Pertolongan Pada Anak Lelaki, Bukan Suka-suka Tapi Ada Sebabnya!

Sekiranya anak-anak sudah terbiasa dengan melakukan kebaikan kepada orang tuanya sedari kecil, bila dia sudah dewasa kita harapkan agar dia tak lupa menghargai kita disaat kita sudah tua kelak.

Anak kecil umumnya lebih mudah disuruh dan diminta pertolongan. Dan melalui perkongsian Puan Sarah, ada memberi peringatan dan seruan buat anak lelaki.

SERUAN BUAT ANAK LELAKI.

Kenapa mesti diajar tentang kerja rumah dan kekemasan.

Kita mengajar anak untuk memasukkan baju yg diguna ke dalam bakul.
Tetapi kita lupa mengajar anak untuk mengangkat bakul berisi baju yang kotor ke dalam mesin basuh dan menekan button START.

Kita mengajar anak supaya solat.
Tetapi kita lupa menyuruhnya melipat dan menyusun sejadah selepas solat.

Kita mengajar anak membawa pinggan yang diguna ke dalam sinki tetapi kita lupa mengajar mereka on paip dan START membasuh pinggan.

Kita mengajar anak tutup pintu kereta dengan baik dan masuk rumah memberi salam.
Tetapi lupa menyuruh mereka mengambil semua barang di kereta sebelum masuk ke dalam rumah.

Kita mengajar mereka makan dengan tertib tetapi kita lupa mengajar mereka, menyiapkan tempat hidangan, menyusun pinggan cawan sebelum makan.

Apa yang salah pada kelupaan kita?

Tahukah anda..
Ada seorang insan yang beragama buddha,
Tertarik dengan islam kerana melihatkan seorang Dato’ dan seorang driver berdiri sebelah menyebelah, berlaga bahu, hanya dengan satu saf jemaah?
Tanpa mengira siapa kau dan aku.

Ada pula seorang lelaki ,
Tertarik dgn ajaran islam,
Hanya kerana melihatkan seorang anak kecil menyusun pinggan mangkuk selepas makan di kedai, lalu memasukkan kerusi ke bawah meja.
Sebelum dia berlalu pergi.

Tetapi kenapa pula masih ada masyarakat kita yang beranggapan,
Anak lelaki tidak perlu diajar semua ini, bimbang jatuh keegoannya?
Atau bimbang besar nanti menjadi anak yg di control isteri?
Atau bimbang isteri hilang hormat pada suaminya.

Percayalah.
Membina didikan dengan ketaatan akan dibimbing jua dengan ketaatan.
Anak kecil lebih mudah disuruh dan diminta pertolongan berbanding anak yang sudah besar.

Rajin-rajinlah bersuara pada anak.

Umi penat, boleh tolong umi picit kaki?

Ayah penat, tolong picit kepala ayah.

Abang tak sihat, adik tolong ambilkan air untuk abang.

Ajari mereka menjagamu disaat sakit.
Sekalipun hanya sakit kepala. Agar dia tak lupa, menghargaimu disaat sakit di hari tua.

Ingat pesanan orang lama.
Didik anak masa kecil LETIH TENAGA.
Tapi jaga anak masa besar LETIH OTAK.

Lebih baik letih tenaga dari letih otak.
Letih tenaga, kita masih muda menjaga anak.
Letih otak, kita dah tua untuk menanggung stress dan beban.


Famili Ni Siapkan Sendiri Laman Untuk Keselesaan Mereka 5 Beranak. Kos Jauh Lebih Murah!

Rumahku syurgaku, ungkapan ini menjadi sebuah impian dan harapan setiap antara kita.

Sebolehnya kita mahukan rumah yang didiami oleh seisi keluarga menjadi tempat yang indah, membahagiakan dan menenangkan.

Menyentuh soal indah, selain rumah perlu dijaga rapi tidak dinafikan adanya laman yang menghijau juga turut memberi kesan istimewa dalam mencipta mood dan emosi yang tersendiri.

Umpamanya lihat sahaja laman yang diusahakan sendiri oleh pasangan suami isteri ini yang telah dikongsikan di Facebook.

Cukup sempurna dan membahagiakan keluarga ini.

Menurutnya walau penat usai pulang kerja, akan digagahi juga  menyiapkan laman impian mereka yang akhirnya mengambil masa hingga seminggu untuk disempurnakan.

Untuk lebih lanjut, ayuh kita baca perkongsian sepenuhnya.

sis cuba buat taman belakang rumah ala2 mat salleh ada backyard garden.

Menurut Ummu Al Fateh, sebelum proses menanam rumput mutiara ini dilakukan selain laman perlu dibersihkan, bahkan terpaksa memecahkan kawasan simen yang ada.

Inilah tempat kami 5 beranak berkelah brekfast setiap hujung minggu.

Apabila diajukan soalan tentang perbezaan kos diantara buat sendiri berbanding upah, ini jawabnya.

Rumput tu sis pernah tanya kedai siap tanam rm3000 dia nak utk keluasan mcm ni.

Sis suami isteri beli rumput dan tanam sendiri alhamdulillah cuma rm500 kos..

semoga dapat memberi inspirasi.

Tip menanam rumput dari Ummu Al Fateh

1. Sebelum tanam rumput  kna cangkul dn cabut rumput2 asal smpai akar spya dia x tumbuh celah2 nnt..

2. Pastu ratakan tanah baru boleh letak rumput yg dibeli.

3 Jika tanam rumput mutiara, ia mmg lmbt cantum..6 bulan biasanya br cntum.


Nampak Biasa Aje Bila Suami Tolong Isteri Kemas Rumah Atau Lipat Baju. Tapi Inilah Buat Isteri Tak Moody!

Memang nampak biasa aje kan bila suami tolong isteri kemas rumah sama ada lipat baju, basuh baju, basuh pinggan atau vakum rumah. Tapi inilah yang buat isteri tersenyum bahagia. Tak adalah nak moody je atau tinggikan suara pada suami.

Tidak dinafikan, isteri tentu akan moody jika setiap hari melakukan kerja rumah tanpa dibantu suami. Lebih porak peranda, bila isteri juga turut bekerja. Balik nak buat macam-macam. Dah lah satu hari bekerja, balik rumah nak pastikan rumah kemas dan anak-anak terurus.

Ikuti perkongsiannya.

“Sayang, boleh abg tahu kenapa lately ni, syg suka marah2, cepat moody dan tinggi2 suara…?”

Kita sebagai suami, tanpa kita sedari, kita sendirilah yg membebankan isteri, yg buat isteri beremosi…tak nak mengaku kan?

Xpe, baca bwh ni…

Kita ambik baju yg isteri lipat, tarik habis smpai semua yg disusunnya terabur…then siapa yg nk kena lipat blk, susun bg teratur? Isteri…

Kita mkn, hbis mkn kita letak pinggan dlm sinki, siapa yg nk kena basuh pinggan tu? Isteri…

Kita balik keje, buka baju campak sana sini…siapa yg nk kena kutip, letak dlm bakul, dlm mesin basuh? Isteri…

Klu nk list kan, ada byk sebenarnya…stokin dh pakai byk hari pun dibiarkan saja dlm kasut smpai bau hapak…mkn jajan, mkn kacang, usung sana sini, jatuh, berterabur dlm umh, bwh sofa, atas lantai…bgun tdur, tinggal selimut tak lipat… hbis mandi, letak tuala merata, tak sidai…

SUAMI BOLEH BUAT, TAK PERLU ISTERI BUAT

Semua tu benda2 simple yg kita sebagai suami pun BOLEH buat…tak perlu isteri TOLONG buat utk kita…

Ambik baju, tarik elok2…baju pun tak sepah…hbis mkn, basuh pggan, simpan lauk dlm peti, lap meja, kemas dapur…letak baju dlm bakul, dlm mesin basuh…bgun tdo, lipat selimut, hbis mandi, sidai tuala…

Isteri jd pemarah, moody dan tinggi suara sebab dia ASYIK kena buat keje yg SAMA setiap HARI…dia penat, dia letih…dia tegur kita DAH berulangkali, tapi kita x dgr, xambik perhatian…bila dia suka mrh2, moody, kita plak tak suka cara dia tu…

Tolonglah ringankan, kurangkan beban dia…dia pun manusia sama mcm kita jugak…dia juga ada hati dan perasaan, dia tahu utk letih, utk penat, utk marah, utk moody…jgn perlakukan dia seperti ORANG GAJI…

Moga muhasabah diri agar perkahwinan kekal bahagia.